pythainlp/thai-wiki-dataset-v4 huggingface dataset:
ขุนศึก ศิษย์เกรียงไกร

ขุนศึก ศิษย์เกรียงไกร เป็นนักมวยไทยจากจังหวัดพิษณุโลก เจ้าของฉายา "ขุนศอกไร้มิตร"
ประวัติ.
ขุนศึก มีชื่อจริงคือ อุเทน คำภักดี เริ่มฝึกมวยไทยตั้งแต่อายุ 10 ขวบ โดยมีบิดาของเขาเป็นครูมวยคนแรก และใช้ชื่อชก สิงห์ร้าย ลูกป่าขนุน ในการแข่งครั้งแรก โดยได้รับค่าตัวไฟต์ดังกล่าวที่ 60 บาท
จากนั้น บิดาของเขาได้พาแข่งในแถบหมู่บ้านและอำเภอใกล้เคียง กระทั่งครูศรพิษณุ ศิษย์ ป.ต.ท. เกิดความชื่นชอบในผลงานอย่างมาก จึงพาไปแข่งขันแถบจังหวัดอุตรดิตถ์และภาคเหนือตอนล่าง
ครั้นแล้วจึงพาไปฝากตัวกับบุญเลิศ โพธิ์ศรี ที่จังหวัดพิษณุโลก แล้วเปลี่ยนชื่อชกใหม่เป็น ขุนพลน้อย ส.มรกต โดยแข่งในระดับภูธรอีกประมาณ 30 ไฟต์ ก่อนเข้าแข่งขันรายการศึกวันทรงชัยที่กรุงเทพมหานคร
เขาได้ปะทะกับนักมวยไทยที่มีชื่อเสียงระดับแถวหน้า อาทิ เหนือชั้น ส.สมศักดิ์ชัย, เพชร ป.บูรพา และรัตนชัย ว.วลาพล แล้วได้แข่งออกรายการถ่ายทอดทางช่อง 9 จากการสนับสนุนของทองอยู่ ภิรมย์ทัพ โดยใช้ชื่อชก ขุนศึก สวนอาหารอิ่ม
ครั้นแล้ว เขาก็ได้รับการสนับสนุนจากเอ พัทยา ผู้ทำค่ายศิษย์เกรียงไกร แล้วได้เข้าแข่งขันรายการศึกมวยไทย 7 สี และศึกเกียรติเพชร ที่โดยโปรโมเตอร์ ชุ้น เกียรติเพชร
ด้วยผลงานที่สร้างความประทับใจต่อแฟนมวย ส่งผลให้เขาได้รับรางวัลคู่มวยดุเดือดประจำสัปดาห์ของศึกมวยไทย 7 สี อยู่บ่อยครั้ง โดยไฟต์ที่สร้างผลงาน อาทิ เมื่อครั้งที่ปะทะกับชาติสมัย ส.คณิตศร, น้ำเพชร ศิษย์โอ, หน้าสวน ศศิประภายิม และโดยเฉพาะอย่างยิ่งสิทธิชัย กิยารัตน์ ที่ปะทะกับขุนศึกถึง 7 ครั้ง
ขุนศึก ศิษย์เกรียงไกร เคยได้รับค่าตัวสูงสุดในรายการศึกมวยไทย 7 สี เมื่อครั้งปะทะกับงาเทา อรรถรุ่งโรจน์ ที่ 50,000 บาท และได้รับค่าตัวสูงสุดในการแข่งที่สนามมวยเวทีลุมพินี เมื่อครั้งปะทะกับปิ่นสยาม ส.อำนวยศิริโชค ที่ 75,000 บาท
พ.ศ. 2550 ขุนศึกได้รับเลือกให้เป็นหนึ่งในผู้เข้าแข่งขันศึกอีซูซุ ซูเปอร์คอมมอนเรล วีจีเอสเทอร์โบ ของสายเอ ที่เวทีมวยสยามอ้อมน้อย
ชีวิตส่วนตัว.
ขุนศึก เป็นบุตรของนายสุทิน คำภักดี และนางดวง คำภักดี ขุนศึกมีลูก 2 คน (ชาย 1 คน, หญิง 1 คน) ได้แก่ แทนคุณ คำภักดี(น้องแทนคุณ) และปานไพลิน คำภักดี(น้องข้าวเหนียว)
กิจกรรมการกุศล.
ขุนศึก ศิษย์เกรียงไกร ยังมีผลงานการแข่งขันมวยไทยเพื่อการกุศล อาทิ วันที่ 10 สิงหาคม พ.ศ. 2555 ขุนศึกได้เข้าแข่งขันในคู่เอก ศึกวันทรงชัยนัดกุศล ที่เวทีโรงยิม ริมแม่น้ำปิง อำเภอเมืองกำแพงเพชร จังหวัดกำแพงเพชร โดยพบกับคู่ชกคือคฑาวุธ ส.วัชรยิม ซึ่งเป็นรายการแข่งขัน เพื่อหารายได้ช่วยเด็กนักเรียน
รวมถึงในวันที่ 22 พฤษภาคม พ.ศ. 2559 ขุนศึกได้เข้าแข่งขันในคู่เอก ศึกวันมวยไทย ห่างไกลยาเสพติด ที่โรงยิมเทศบาลนครแม่สอด จังหวัดตาก โดยพบกับคู่ชกคือประวิทย์ ศักดิ์เมืองแกลง ซึ่งเป็นการแข่งขันเพื่อหารายได้จัดซื้อวัสดุอุปกรณ์ ในภารกิจปราบปรามอาชญากรรมและสารเสพติด
มรดกสืบทอด.
ในภายหลัง ขุนศึกได้ทำหน้าที่เป็นผู้ฝึกสอนมวยไทย ที่ค่ายมวย ส.รื่นรมย์ ในอำเภอแกลง จังหวัดระยอง โดยมีลูกศิษย์ที่สร้างผลงานในกรุงเทพมหานคร ได้แก่ เพชรน้ำดำ ส.รื่นรมย์ และลมหนาว ส.รื่นรมย์
รางวัลภาพยนตร์แห่งชาติ สุพรรณหงส์ ครั้งที่ 27

รางวัลภาพยนตร์แห่งชาติ สุพรรณหงส์ ครั้งที่ 27 ประจำปี พ.ศ. 2560 เป็นการประกาศผลรางวัลสำหรับภาพยนตร์ที่ออกฉายในปี พ.ศ. 2560 จัดโดยสมาพันธ์สมาคมภาพยนตร์แห่งชาติ กำหนดจัดพิธีประกาศผลรางวัลในวันอาทิตย์ที่ 11 มีนาคม พ.ศ. 2561 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร.
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
สำหรับผู้ได้รับรางวัลแสดงเป็น ตัวหนา
สรุปผลภาพยนตร์ที่ผ่านการคัดเลือกและได้รับรางวัล.
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 18 เรื่อง มีดังนี้:
รายชื่อภาพยนตร์และจำนวนรางวัลที่ได้รับ
เฟ็ลท์แบร์ค

เฟ็ลท์แบร์ค  เป็นหมู่บ้านในรัฐบาเดิน-เวือร์ทเทิมแบร์ค ประเทศเยอรมนี ด้วยความสูง 1277 เมตรเหนือระดับน้ำทะเลทำให้หมู่บ้านแห่งนี้กลายเป็นหมู่บ้านที่อยู่สูงที่สุดในเยอรมนี เฟ็ลท์แบร์คตั้งอยู่ด้านในเขตอุทยานแห่งชาติป่าดำใต้ในช่องเขาเฟ็ลท์แบร์ค โดยมีสโลแกนของหมู่บ้านว่า "สูงที่สุดในป่าดำ" ("Das Höchste im Schwarzwald") หมู่บ้านแห่งนี้เป็นแหล่งเล่นสกีแห่งหนึ่งในฤดูหนาว
บริษัททางด่วนญี่ปุ่นตะวันออก

บริษัททางด่วนญี่ปุ่นตะวันออก (#เปลี่ยนทาง ,) หรือเรียกโดยย่อว่า NEXCO East เป็นหนึ่งในผู้ดำเนินการหลักในด้านทางด่วนและถนนที่เก็บค่าผ่านทางในประเทศญี่ปุ่น มีสำนักงานอยู่ที่ย่านคาซูมิงาเซกิ เขตชิโยดะ โตเกียว
บริษัทก่อตั้งขึ้นเมื่อวันที่ 1 ตุลาคม ค.ศ. 2005 จากการแปรรูปบริษัททางหลวงญี่ปุ่น (มหาชน) เพื่อบริหารจัดการถนนในภูมิภาคคันโต โทโฮกุ และฮกไกโด
ไมเออร์โฮเฟิน

ไมเออร์โฮเฟิน  เป็นหมู่บ้านในรัฐทีโรล ประเทศออสเตรีย เป็นจุดหมายปลายทางด้านการท่องเที่ยวซึ่งมีกิจกรรมหลากหลายทั้งในฤดูร้อนและฤดูหนาว ได้แก่ สกี, การปีนเขา, จักรยานภูเขา และร่มบิน ไมเออร์โฮเฟินตั้งอยู่ใกล้ธารน้ำแข็งฮินเทอร์ทุคส์ (Hintertux) ซึ่งมีความสูง 3,250 เมตรเหนือระดับน้ำทะเล
ภูเขาคิตะ

ภูเขาคิตะ (; โรมาจิ: "Kita-dake") เป็นภูเขาหนึ่งในแนวภูเขาอากาอิชิ ในจังหวัดยามานาชิ ประเทศญี่ปุ่น เป็นภูเขาที่สูงอันดับสองของญี่ปุ่นรองจากภูเขาฟูจิ
ไลดาร์

ไลดาร์  เป็นวิธีการสำรวจซึ่งวัดระยะทางถึงเป้าหมายโดยแสดงเป้าหมายด้วยแสงเลเซอร์เป็นจังหวะและวัดพัลส์สะท้อนด้วยตัวรับ แล้วใช้ความแตกต่างระหว่างเวลากลับคืนของเลเซอร์และความยาวคลื่นเพื่อสร้างรูปจำลองสามมิติดิจิทัลของเป้าหมาย 
โดยทั่วไปไลดาร์ใช้สร้างแผนที่ควาามละเอียดสูง โดยมีการใช้ในวิชาภูมิมาตรศาสตร์ ระบบภูมิสารสนเทศ โบราณคดี ภูมิศาสตร์ ธรณีวิทยา ธรณีสัณฐานวิทยา วิทยาแผ่นดินไหว วนศาสตร์ ฟิสิกส์บรรยากาศ การชี้นำเลเซอร์ การทำแผนที่แถบเลเซอร์ส่งทางอากาศ (airborne laser swath mapping) และวิชาวัดความสูงด้วยเลเซอร์ (laser altimetry) เทคโนโลยีดังกล่าวยังใช้ในการควบคุมและนำทางรถยนต์ขับเคลื่อนตนเองบางส่วนด้วย
มะลิลา (ภาพยนตร์)

มะลิลา เป็นภาพยนตร์ไทยอิสระแนวโรแมนติก-ดราม่า ร่วมเขียนบทและกำกับโดย อนุชา บุญยวรรธนะ นำแสดงโดยศุกลวัฒน์ คณารศ และอนุชิต สพันธุ์พงษ์ กำหนดออกฉายในโรงภาพยนตร์อย่างเป็นทางการตั้งแต่วันที่ 15 กุมภาพันธ์ พ.ศ. 2561 โดยภาพยนตร์เรื่องนี้ ได้ออกฉายในเทศกาลภาพยนตร์ต่างประเทศ อาทิ เทศกาลภาพยนตร์นานาชาติปูซาน 2017 เป็นต้น
ภาพยนตร์เรื่องดังกล่าวได้เป็นหนึ่งในหนังไทยที่ได้รับการสนับสนุนจากกระทรวงวัฒนธรรม และได้รับเลือกให้ไปนำเสนอเพื่อหาผู้ร่วมทุนสร้างในงาน THAI FILM PITCHING PROJECT ที่จัดขึ้นในเทศกาลหนังเมืองคานส์
สโมสรฟุตบอลมหาวิทยาลัยเกษตรศาสตร์ในฤดูกาล 2561

สโมสรฟุตบอลมหาวิทยาลัยเกษตรศาสตร์ในฤดูกาล 2561 เป็นฤดูกาลที่สองของ เกษตรศาสตร์ ใน ไทยลีก 2. ฤดูกาลนี้เกษตรศาสตร์ได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
 "ณ วันที่ 21 กรกฎาคม พ.ศ. 2561"
เดอะดิแซสเตอร์อาร์ติสท์ (ภาพยนตร์)

เดอะดิแซสเตอร์อาร์ติสท์ (แปลตามรูปคำว่า "ศิลปินแห่งความวิบัติ") เป็นภาพยนตร์แนวดราม่าตลกชีวประวัติจากประเทศสหรัฐอเมริกา ออกฉายเมื่อ พ.ศ. 2560 ซึ่งอำนวยการสร้างและกำกับโดยเจมส์ ฟรังโก เขียนบทโดยสก็อตต์ นิวสแตดเตอร์ และไมเคิล เอช วีเบอร์ ดัดแปลงจากหนังสือสารคดีชื่อเดียวกันโดยเกร็ก เซสเทโร และทอม บิสเซลล์ ซึ่งเล่าเรื่องการสร้างภาพยนตร์เรื่อง "เดอะรูม" ซึ่งออกฉายปี 2003 โดยทอมมี ไวซาว ซึ่งได้รับการกล่าวถึงอย่างกว้างขวางว่าเป็นภาพยนตร์ที่แย่ที่สุดเรื่องหนึ่งเท่าที่เคยมีการสร้างมา ในภาพยนตร์เรื่องนี้ เจมส์ ฟรังโก และน้องชายเดฟ ฟรังโก รับบทไวซาวและเซสเทโร ตัวละครสมทบอื่น ๆ รับบทโดย เซท โรเกน (ร่วมอำนวยการสร้าง), แอลิสัน บรี, แอรี เกรย์นอร์, จอช ฮัทเชอร์สัน, และ แจคกี้ วีฟเวอร์
สโมสรฟุตบอลอุดรธานีในฤดูกาล 2561

สโมสรฟุตบอลจังหวัดอุดรธานีในฤดูกาล 2561 เป็นฤดูกาลแรกของ อุดรธานี เอฟซี ใน ไทยลีก 2. ฤดูกาลนี้อุดรธานีได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
 "ณ วันที่ 29 กรกฎาคม พ.ศ. 2561"
3 บิลบอร์ด ทวงแค้นไม่เลิก

3 บิลบอร์ด ทวงแค้นไม่เลิก  เป็นภาพยนตร์แนวอาชญากรรมปี 2017 ซึ่งอำนวยการสร้าง เขียนบท และกำกับโดยมาร์ติน แมคโดนาห์ นำแสดงโดยฟรานเซส แมคดอร์แมนด์, วูดี ฮาร์เรลสัน, และ แซม ร็อคเวลล์ โดยแมคดอร์แมนด์รับบทแม่คนหนึ่ง ที่เช่าพื้นที่บิลบอร์ด 3 อัน เพื่อเรียกร้องให้สังคมให้ความสำคัญกับเหตุฆาตกรรมลูกสาวของเธอที่ยังไม่ได้รับการคลี่คลาย
พงศ์กฤษฏิ์ ศิริเบ็ญจา

พงศ์กฤษฏิ์ ศิริเบ็ญจา (มาร์ท) เกิดวันที่ 18 เมษายน 2540 เป็นที่รู้จักจากการเป็น 1 หนุ่มโสดที่มาร่วมรายการ รู้ไหมใครโสด และเซ็นสัญญาเป็นนักแสดงในสังกัดช่องวัน โดยเขาเข้าสู่วงการบันเทิง จากการเข้าร่วมกิจกรรมในการศึกษาอุดมศีกษาต่างๆ และเคยเข้าร่วมการประกวด The Master Battle Season 1 มีผลงานโทรทัศน์ครั้งแรก คือละครเทิดพระเกียรติ เราเกิดในรัชกาลที่ ๙ เดอะซีรีส์ ซึ่งเป็นละครเทิดพระเกียรติ ในหลวงรัชกาลที่ 9 เมื่อปี พ.ศ. 2559 และซิตคอม เสือ ชะนี เก้ง ต่อมามาร์ทได้มีผลงานละครเรื่องแรกคือ แต่ปางก่อน มาร์ทเป็นที่รู้จักบทบาท โจ ในเป็นต่อ ซึ่งปรากฎในปี 2560 จนถึงในปี 2565 
ประวัติ.
มาร์ท พงศ์กฤษฏิ์ เกิดวันที่ 18 เมษายน 2540 ที่ จังหวัดสระบุรี เคยทำธุรกิจส่วนตัวเป็นเจ้าของร้านราดหน้า จบการศึกษาระดับปริญญาตรีสาขาวิทยุและโทรทัศน์ มหาวิทยาลัยศิลปากร ต่อมาในปี พ.ศ. 2559 ได้เข้าร่วมการประกวด The Master Battle Season 1 ทางช่อง 5
อี แท-ยง

อี แท-ยง (เกาหลี: ; เกิด 1 กรกฎาคม พ.ศ. 2538) รู้จักกันในชื่อการแสดงว่า แทยง เป็นแร็ปเปอร์ นักร้อง-นักแต่งเพลงชาวเกาหลีใต้ เป็นที่รู้จักในนามสมาชิกบอยแบนด์ของเอ็นซีที และกลุ่มย่อยเอ็นซีทียู เอ็นซีที 127 และซูเปอร์เอ็ม เขาเปิดตัวกับเอ็นซีทียูเมื่อวันที่ 9 เมษายน 2016 ด้วยซิงเกิลแรก "เดอะเซเวนเซนส์" จากนั้นเขากลายเป็นหัวหน้ากลุ่มของเอ็นซีที 127 ซึ่งเปิดตัวเมื่อวันที่ 7 กรกฎาคม 2016 ด้วยมินิอัลบั้ม เอ็นซีที 127
ในฐานะนักแต่งเพลงเขามีส่วนร่วมในการเขียนเพลงมากกว่า 30 เพลงใน 4 ภาษาจากกลุ่มย่อยต่าง ๆ ของเอ็นซีที
ในปี 2018 ได้ร่วมเป็นสมาชิกกับยูนิต NCT 2018 สำหรับการโปรโมตภายในปีเดียวกัน
เพลงเดี่ยวชุดแรกของเขา "ลองไฟลต์" ออกจำหน่ายพร้อมกับมิวสิกวิดีโอเมื่อวันที่ 18 กรกฎาคม 2019 ผ่านโครงการเอสเอ็มสเตชัน ซึ่งเขาได้เป็นคนแต่งเอง
เมื่อวันที่ 8 สิงหาคม 2019 มีการประกาศว่าแทยงจะเป็นสมาชิกของซูเปอร์เอ็ม ซูเปอร์กรุ๊ปเคป็อปที่ก่อตั้งโดยเอสเอ็มเอนเตอร์เทนเมนต์และแคปิตอลเรเคิดส์
ปฏิบัติการยูเรนัส

ปฏิบัติการยูเรนัส  เป็นรหัสนามของโซเวียต เมื่อวันที่ 19-23 พฤศจิกายน ค.ศ. 1942 ปฏิบัติการทางยุทธศาสตร์ในสงครามโลกครั้งที่สอง ซึ่งได้นำไปสู่การโอบล้อมกองทัพเยอรมันที่ 6, กองทัพโรมาเนียที่ 3 และ 4 และบางส่วนของกองทัพพันเซอร์ที่ 4 ของเยอรมัน ปฏิบัติการได้ถูกดำเนินที่ประมาณกึ่งกลางห้าเดือนที่ยาวนานของยุทธการที่สตาลินกราดและมุ่งเป้าไปที่การทำลายกองทัพเยอรมันทั้งในและรอบ ๆ เมืองสตาลินกราด การวางแผนสำหรับปฏิบัติการยูเรนัส ได้เริ่มขึ้นในเดือนกันยายน ค.ศ. 1942 และได้ถูกพัฒนาขึ้นพร้อมแผนการโอบล้อมและทำลายกลุ่มกองทัพเยอรมันกลางและกองกำลังเยอรมันในเทือกเขาคอเคซัส กองทัพแดงได้ใช้ประโยชน์จากความน่าสังเวชของกองทัพเยอรมันในการเตรียมพร้อมสำหรับฤดูหนาว และความจริงที่ว่ากองกำลังของตนในทางตอนใต้ของสหภาพโซเวียตนั้นเกินความสามารถใกล้กับสตาลินกราด ด้วยการใช้ความอ่อนแอของทหารโรมาเนียที่เป็นปีกป้องกันของพวกเขา จุดเริ่มต้นของการรุกตั้งอยู่ส่วนของแนวด้านหน้าที่ตรงข้างกับกองทัพโรมาเนีย ซึ่งกองทัพฝ่ายอักษะเหล่านี้ไม่ได้มีอาวุธหนักเพื่อรับมือกับยานเกราะของโซเวียต
เนื่องจากระยะทางของแนวหน้าถูกสร้างขึ้นโดยการรุกช่วงฤดูร้อนของเยอรมัน ได้มุ่งเป้าไปที่แหล่งน้ำมันเทือกเขาคอเคซัสและเมืองสตาลินกราด กองทัพเยอรมันและฝ่ายอักษะอื่น ๆ ได้ถูกบังคับให้ต้องปกป้องส่วนที่ระยะทางที่ยาวไกลเกินกว่าที่พวกเขาตั้งใจจะยึดครอง ด้วยสถานการณ์ที่เลวร้ายโดยการตัดสินใจของเยอรมันในการย้ายกองพลยานยนต์หลายหน่วยจากสหภาพโซเวียตไปยังยุโรปตะวันตก นอกจากนี้ หน่วยในพื้นที่ได้หมดไปหลังจากเดือนของการสู้รบ โดยเฉพาะอย่างยิ่งซึ่งได้เข้าร่วมในการสู้รบในสตาลินกราด เยอรมันได้นับแค่เพียงเหล่าพันเซอร์ที่ 48(XXXXVIII Panzer Corps) ซึ่งมีความแข็งแกร่งของกองพลพันเซอร์เดียว และกองพลแพนเซอร์เกรนาดีร์ที่ 29 เป็นหน่วยสำรองเพื่อสนับสนุนโรมาเนีย พันธมิตรของพวกเขาบนปีกของกองทัพเยอรมันที่ 6 ในทางตรงกันข้าม กองทัพแดงได้ใช้กำลังทหารมากว่าหนึ่งล้านนายเพื่อจุดประสงค์ในการเริ่มต้นของการรุกทั้งในและรอบ ๆ สตาลินกราด การเคลื่อนไหวของกองกำลังโซเวียตนั้นมีปัญหา เนื่องจากความยากลำบากในการปกปิดจากการเตรียมความพร้อมของพวกเขา และหน่วยทหารโซเวียตโดยปกติจะมาถึงก็ล่าช้า เนื่องจากปัญหาทางด้านโลจิสติกส์ ปฏิบัติการยูเรนัสถูกเลื่อนออกไปครั้งแรกตั้งแต่วันที่ 8 ถึง 17 พฤศจิกายน จากนั้นก็เลื่อนไปถึงวันที่ 19 พฤศจิกายน
เวลา 7 นาฬิกา 20 นาทีซึ่งเป็นเวลาของกรุงมอสโก เมื่อวันที่ 19 พฤศจิกายน กองกำลังโซเวียตบนทางตอนปีกเหนือของกองกำลังฝ่ายอักษะที่สตาลินกราดได้เริ่มต้นการรุก กองกำลังในทางตอนใต้ได้เริ่มเมื่อวันที่ 20 พฤศจิกายน แม้ว่าหน่วยทหารโรมาเนียจะสามารถต้านทานการโจมตีครั้งแรกไว้ได้ ในช่วงท้ายของวันที่ 20 พฤศจิกายน กองทัพโรมาเนียที่ 3 และ 4 ต้องล่าถอยอย่างแตกกระเจิง ดังนั้นกองทัพแดงก็ได้โอบล้อมกองพลทหารราบของเยอรมันได้หลายกองพล การเคลื่อนไหวของหน่วยสำรองของเยอรมันไม่แข็งแกร่งพอที่จะป้องกันหน่วยยานยนต์หัวหอกของโซเวียตได้ ในขณะที่กองทัพที่ 6 ไม่อาจตอบโต้ได้อย่างรวดเร็วพอหรืออย่างเด็ดขาดที่จะปลดปล่อยกองทัพเยอรมันในสตาลินกราดและช่วยให้พวกเขาเอาชนะภัยคุกคามที่ใกล้เข้ามา โดยช่วงปลายวันที่ 22 พฤศจิกายน กองกำลังโซเวียตได้เชื่อมโยงกันไปที่เมืองคาลัช ล้อมรอบด้วยจำนวนประมาณ 290,000 นาย ทางตะวันออกของแม่น้ำดอน แทนที่จะพยายามในการเปิดวงล้อม ผู้นำเยอรมัน อดอล์ฟ ฮิตเลอร์ ได้ตัดสินใจที่จะรักษากองกำลังฝ่ายอักษะในสตาลินกราดและจัดหาสเบียงและอื่น ๆให้กับพวกเขาทางอากาศ ในขณะเดียวกันผู้บัญชาการฝ่ายโซเวียตและฝ่ายเยอรมันก็ได้เริ่มวางแผนการเคลื่อนไหวครั้งต่อไป
รูดอล์ฟ เอเบล

รูดอล์ฟ อีวาโนวิช เอเบล  หรือชื่อจริงวิลยาม "วิลลี" เกนรีโฮวิช ฟิชเชอร์ (11 กรกฎาคม 1903 – 15 พฤศจิกายน 1971) เป็นเจ้าหน้าที่ข่าวกรองโซเวียต เขาใช้สมนามเมื่อถูกเจ้าหน้าที่เอฟบีไอจับฐานสมคบคิดเมื่อปี 1957
เขาเกิดในสหราชอาณาจักร มีบิดามารดาเป็นผู้อพยพชาวรัสเซีย ฟิชเชอร์ย้ายไปรัสเซียในคริสต์ทศวรรษ 1920 และรับราชการในกองทัพโซเวียตก่อนรับราชการต่างประเทศเป็นผู้ปฏิบัติการวิทยุในข่าวกรองโซเวียตในปลายคริสต์ศวรรษ 1920 และต้นคริสต์ทศวรรษ 1930 ต่อมาเขารับบทบาทสอนก่อนเข้าร่วมในปฏิบัติการข่าวกรองต่อเยอรมันระหว่างสงครามโลกครั้งที่สอง หลังสงคราม เขาเริ่มทำงานให้กับเคจีบี ซึ่งส่งเขาไปสหรัฐที่ซึ่งเขาทำงานเป็นส่วนหนึ่งของวงสายลับที่มีฐานในนครนิวยอร์ก
ในปี 1957 ศาลกลางสหรัฐในรัฐนิวยอร์กพิพากษาลงโทษฟิชเชอร์ในความผิดฐานสมคบคิดเป็นสายลับโซเวียตสามกระทงสำหรับการเข้ามีส่วนในคดีนิกเกิลกลวง (Hollow Nickel Case) และตัดสินลงโทษจำคุก 30 ปีในทัณฑสถานกลางแอตแลนตา รัฐจอร์เจีย เขารับโทษได้ประมาณสี่ปีก่อนถูกแลกเปลี่ยนกับแฟรนซิส แกรี พาวเวอส์ นักบินยู-2 ชาวอเมริกันที่ถูกจับตัว เมื่อกลับไปสหภาพโซเวียต เขาสอนประสบการณ์ของเขา เขาเสียชีวิตในปี 1971 ขณะอายุได้ 68 ปี
กีฬามหาวิทยาลัยโลกฤดูร้อน 2017

กีฬามหาวิทยาลัยโลกฤดูร้อน 2017  หรือการแข่งขันกีฬามหาวิทยาลัยโลกฤดูร้อนครั้งที่ 29 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่กรุงไทเป ประเทศไต้หวัน ระหว่างวันที่ 19–30 สิงหาคม พ.ศ. 2560
การเสนอตัวเป็นเจ้าภาพ.
เมืองที่ได้รับการเสนอชื่อให้เป็นเจ้าภาพกีฬามหาวิทยาลัยโลกฤดูร้อน 2015 มีทั้งสิ้น 2 เมือง ได้แก่ กรุงบราซีเลีย, ประเทศบราซิล และ กรุงไทเป, ประเทศไต้หวัน เมื่อวันที่ 29 พฤศจิกายน พ.ศ. 2554 มีมติมอบสิทธิการเป็นเจ้าภาพดังกล่าวแก่กรุงไทเป
การตลาด.
มาสคอต.
มาสคอตของการแข่งขันครั้งนี้ก็คือ หมีดำ ชื่อ บราโว
สนามกีฬาเทศบาลไทเป

สนามกีฬาเทศบาลไทเป  เป็นสนามกีฬาอเนกประสงค์ตั้งอยู่ที่กรุงไทเป ประเทศไต้หวัน สนามกีฬาหลังเดิมสร้างขึ้นในปี ค.ศ. 1956 ใช้สำหรับการแข่งขันกรีฑาเป็นหลัก และไมเคิล แจ็กสัน ยังมาแสดงคอนเสิร์ตที่นั่นสองรอบโดยเป็นส่วนหนึ่งของเดนเจอรัสเวิลด์ทัวร์ เมื่อวันที่ 4 และ 6 กันยายน ค.ศ. 1993 ซึ่งผู้ชมจำนวนมากกว่า 80,000 คน
สนามกีฬาถูกรื้อถอนและสร้างขึ้นใหม่ในช่วงระหว่างเดือนธันวาคม 2006 – กรกฎาคม 2009 เพื่อรองรับการแข่งขันเดฟลิมปิกฤดูร้อน 2009 สนามกีฬาแห่งใหม่นี้สามารถรองรับผู้ชมได้ 20,000 คน โดยเมื่อวันที่ 3 กรกฎาคม ค.ศ. 2011 สนามกีฬาแห่งนี้มีผู้ชมเข้าชมการแข่งขันฟุตบอลมากที่สุดเป็นประวัติการณ์ ในการแข่งขันฟุตบอลโลก 2014 รอบคัดเลือก โซนเอเชีย – รอบแรก นัดที่ 2 ที่ทีมชาติจีนไทเปเป็นเจ้าบ้านแข่งขันกับทีมชาติมาเลเซีย โดยมีผู้ชมเข้าร่วมชมการแข่งขันทั้งสิ้น 15,335 คน ในปี ค.ศ. 2013 มีผู้เข้าชมการแข่งขันลีกภายในประเทศประมาณ 500 คน ที่สนามกีฬาสำหรับการแข่งขันฟุตบอลระหว่างสโมสรฟุตบอลไทพาวเวอร์ และสโมสรฟุตบอลต้าถุง
สนามกีฬาสามารถยังเชื่อมต่อกับสถานีไทเปอะรีนา ของรถไฟใต้ดินไทเป
ทูม เรเดอร์ (ภาพยนตร์ พ.ศ. 2561)

ทูม เรเดอร์ เป็นภาพยนตร์แนวแอกชันผจญภัยจากประเทศสหรัฐอเมริกา ออกฉายในปี พ.ศ. 2561 กำกับโดย Roar Uthaug เขียนบทโดย Geneva Robertson-Dworet และ Alastair Siddons ดัดแปลงจากเกม "Tomb Rader" ฉบับปี 2013 ผลิตโดย Crystal Dynamics เป็นการรีบูตภาพยนตร์ชุด "Tomb Raider" ภาพยนตร์ทำรายได้ไป 274.7 ล้านเหรียญ ซึ่งห่างกับจุดคุ้มทุนไม่มากจนขาดทุน จึงเกิดการพัฒนาบทสำหรับภาคต่อที่วางตัวผู้กำกับหญิง มิช่า กรีน แต่ก็ไม่เคยได้รับไฟเขียวให้สร้างอย่างเป็นทางการจากผู้ผลิต ทำให้เป็นโปรเจกต์ที่ยาวนานและไร้ความคืบหน้า
ในที่สุด ลิขสิทธิ์ภาพยนตร์ที่เป็นของ เมโทร-โกลด์วิน-เมเยอร์ ได้หมดอายุลง เนื่องจากไม่มีการประกาศสร้างตามเวลาที่กำหนด ลิขสิทธิ์ภาพยนตร์จึงตกกลับไปอยู่ที่ GK FILMS และถูกประมูลซื้อโดยค่ายหนังต่าง ๆ ส่งผลให้ อลิเซีย วิกานเดอร์ และ มิช่า กรีน หมดสัญญาและไม่มีส่วนเกี่ยวข้องกับภาพยนตร์ชุดนี้อีกต่อไป ทำให้แอมะซอน (บริษัท) ผู้ที่ประมูลซื้อจนได้เป็นเจ้าของลิขสิทธิ์เกมและสื่อต่างๆ เตรียมรีบูตภาพยนตร์ชุดนี้อีกครั้งในอนาคต แม้ว่าบทของภาคต่อจะเขียนจนเสร็จแล้วก็ตาม
เดอะเคิร์สออฟมังกี้ไอแลนด์

เดอะเคิร์สออฟมังกี้ไอแลนด์ (แปลตามรูปศัพท์ว่า "คำสาปแห่งมังกี้ไอแลนด์") เป็นเกมแนวผจญภัยที่ผลิตและจำหน่ายโดยบริษัทลูคัสอาร์ต และเป็นเกมลำดับที่สามในเกมชุด"มังกี้ไอแลนด์" ออกวางจำหน่ายครั้งแรกเมื่อ พ.ศ. 2540 เป็นภาคต่อของ "เดอะซีเคร็ทออฟมังกี้ไอแลนด์" และ "" ซึ่งต่างก็เป็นเกมผจญภัยประสบความสำเร็จทั้งคู่ เกมนี้เป็นเกมลำดับที่ 12 และเป็นเกมสุดท้ายของลูคัสอาร์ตเกมส์ ที่ใช้เอนจิน SCUMM ซึ่งได้รับการพัฒนาอย่างมากในการใช้ครั้งสุดท้ายนี้ ก่อนที่จะถูกแทนที่ด้วยเอนจิน GrimE ในภาคต่อคือ "เอสเคปฟรอมมังกี้ไอแลนด์" และภาคนี้ยังเป็นภาคแรกที่มีการให้เสียงพากย์ตัวละคร และมีรูปแบบงานภาพที่ดูเป็นการ์ตูนมากกว่าภาคก่อนๆ
เจ้าหญิงลูอีส พระราชกุมารี

เจ้าหญิงลูอีส พระราชกุมารีและดัชเชสแห่งไฟฟ์  ทรงเป็นพระราชวงศ์สหราชอาณาจักร พระราชธิดาพระองค์ใหญ่และพระราชบุตรพระองค์ที่ 3 ในพระเจ้าเอ็ดเวิร์ดที่ 7 แห่งสหราชอาณาจักร กับ สมเด็จพระราชินีอเล็กซานดราแห่งสหราชอาณาจักร ทรงเป็นพระกนิษฐภคินีใน พระเจ้าจอร์จที่ 5 แห่งสหราชอาณาจักร
พระประวัติ.
เจ้าหญิงลูอีส พระราชกุมารี ประสูติเมื่อวันที่ 20 กุมภาพันธ์ ค.ศ. 1867 ณ กรุงลอนดอน โดยพระองค์ได้ใช้พระชม์ชีพส่วนใหญ่ใน พระราชวังซานดริงแฮม โดยทรงศึกษาอย่างเคร่งครัดมาก
พระองค์ได้รับเกียรติเป็นเพื่อนเจ้าสาวในงานเสกสมรสของ เจ้าหญิงเบียทริซแห่งสหราชอาณาจักร ผู้เป็นพระปิตุจฉาของพระองค์พร้อมกับพระขนิษฐาอีก 2 พระองค์คือ เจ้าหญิงวิกตอเรียแห่งสหราชอาณาจักร และ ม็อดแห่งเวลส์ สมเด็จพระราชินีแห่งนอร์เวย์ 
พระองค์ได้รับการสถาปนาเป็น เจ้าหญิงราชกุมารี ซึ่งพระอิสริยยศนี้เป็นพระอิสริยยศที่เทียบเท่า มกุฎราชกุมาร และพระมหากษัตริย์จะสถาปนาให้พระราชธิดาพระองค์แรก และจะทรงดำรงพระอิสริยยศนี้จนกว่าจะสิ้นพระชนม์
อภิเษกสมรส.
พระองค์ทรงเษกสมรสกับ เมื่อวันที่ 27 กรกฎาคม ค.ศ. 1889 ณ โบสถ์เอกชนในพระราชวังบักกิงแฮม โดยหลังจากเษกสมรส 2 วัน สมเด็จพระราชินีนาถวิกตอเรียแห่งสหราชอาณาจักร พระราชอัยยิกา ทรงมีพระบรมราชโองการโปรดเกล้าโปรดกระหม่อมให้ทั้ง 2 ดำรงพระอิสริยยศที่ พระองค์มีพระบุตรดังนี้
บั้นปลายพระชนม์ชีพ.
เจ้าหญิงลูอีสได้รับพระราชทานเครื่องราชอิสริยาภรณ์วิกตอเรียและอัลเบิร์ต ในปี ค.ศ. 1885 และ เครื่องราชอิสริยาภรณ์มกุฎราชกุมารแห่งอินเดีย ในปี ค.ศ. 1887
ค.ศ. 1929 เจ้าหญิงลูอีสทรงประชวรด้วยโรคเลือดออกในพระอามาศัย(กระเพาะ) และเข้ารับการรักษาใน ลอนดอน ต่อมาเมื่อวันที่ 4 มกราคม ค.ศ. 1931 เจ้าหญิงลูอีสก็สิ้นพระชนม์ขณะมีพระชันษา 63 ปี
ขอบตาม้วนเข้า

ขอบตาม้วนเข้า  เป็นภาวะทางการแพทย์ซึ่งหนังตา (ปกติเป็นหนังตาล่าง) ม้วนเข้าใน ก่อให้เกิดความไม่สบายอย่างมาก เพราะขนตาจะไปถูกกับกระจกตาอย่างต่อเนื่องทำให้เกิดความระคายเคือง ปกติขอบตาม้วนเข้าเกิดจากปัจจัยทางกรรมพันธุ์ ขอบตาม้วนเข้ายังสามารถทำให้เกิดอาการปวดตาได้ (นำไปสู่การทำให้ตนเองบาดเจ็บ แผลเป็นของหนังตา และความเสียหายของประสาท) หนังตาบนหรือล่างสามารถเกี่ยวข้องได้ และอาจเป็นได้ตาเดียวหรือสองตาก็ได้ การติดเชื้อโรคริดสีดวงตาซ้ำ ๆ อาจทำให้เกิดแผลเปเ็นของหนังตาด้านใน ซึ่งอาจทำให้เกิดขอบตาม้วนเข้า ในผู้ป่วยมนุษย์ ภาวะนี้เกิดบ่อยสุดในผู้มีอายุตั้งแต่ 60 ปีขึ้นไป
กีฬาสกีวิบากในโอลิมปิกฤดูหนาว 2018

กีฬาสกีวิบากในโอลิมปิกฤดูหนาว 2018 เป็นการแข่งขันกีฬาสกีวิบากที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 10–25 กุมภาพันธ์ พ.ศ. 2561 โดยได้จัดขึ้นที่ ศูนย์กีฬาครอสคันทรีแอลเพนเซีย
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 12 รายการ คือ ประเภททีมชาย 6 รายการ และประเภททีมหญิง 6 รายการ โดยแต่ละรายการจะมีนักกีฬา 313 คน จาก 65 ประเทศ
ตารางการแข่งขัน.
ตารางการแข่งขัน 12 กิจกรรมในชนิดกีฬานี้
<small>หมายเหตุ: เวลาจะยึดตามเวลามาตรฐานเกาหลี (UTC+9)<small/>
ประเทศที่เข้าร่วม.
มีนักกีฬาทั้งหมด 313 คนจาก 65 ประเทศเข้าร่วมแข่งขัน
<templatestyles src="Div col/styles.css"/>
สโมสรฟุตบอลพีทีที ระยองในฤดูกาล 2561

สโมสรฟุตบอลพีทีที ระยองในฤดูกาล 2561 เป็นฤดูกาลที่ 10 ของ พีทีที ระยอง ใน ไทยลีก 2. ฤดูกาลนี้พีทีที ระยองได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
 "ณ วันที่ 28 กรกฎาคม พ.ศ. 2561"
โกปาเดลเรย์ รอบชิงชนะเลิศ 2018

โกปาเดลเรย์ รอบชิงชนะเลิศปี 2018 เป็นการแข่งขันฟุตบอลนัดเมื่อวันที่ 21 เมษายน พ.ศ. 2561 (ค.ศ. 2018) เพื่อตัดสินหาผู้ชนะของ โกปาเดลเรย์ ฤดูกาล 2017–18, ถือเป็นครั้งที่ 116 ของ โกปาเดลเรย์.
ครั้งนี้เป็นการลงเล่นระหว่าง เซบิยา และ บาร์เซโลนา ที่ หวันตาเมโตรโปลีตาโน ใน มาดริด.
บาร์เซโลนาชนะในนัดชิงชนะเลิศ 5–0 ส่งผลให้พวกเขาได้แชมป์เป็นสมัยที่ 4 ติดต่อกันและครองแชมป์โกปาเดลเรย์โดยรวมเป็นครั้งที่ 30.
นัด.
สรุปผลการแข่งขัน.
<onlyinclude></onlyinclude>
โอเค (เพลงธงไชย แมคอินไตย์ และยัวร์บอยทีเจ)

"OKAY" เป็นซิงเกิลในปี พ.ศ. 2560 ของนักร้องธงไชย แมคอินไตย์ ร่วมกับ ยัวร์บอยทีเจ จากโปรเจกต์อัลบั้มเพลงลำดับที่ 17 เบิร์ดมินิมาราธอน ประพันธ์เนื้อร้องโดย จิรายุทธ ผโลประการ ,ศุภณัฐ เสวะกะ ,แต่งทำนองและเรียบเรียงโดย จิรายุทธ ผโลประการ ออกจำหน่ายในวันที่ 24 พฤศจิกายน พ.ศ. 2560 สังกัดค่ายจีเอ็มเอ็ม แกรมมี่
ส่วนมิวสิกวีดิโอเพลง เผยแพร่ครั้งแรกในวันที่ 9 กุมภาพันธ์ พ.ศ. 2561 เนื้อหาของเพลงพูดถึงเราจะรู้สึกดาวน์ รู้สึกแย่ รู้สึกไม่ดี แต่สามารถที่จะบอกกับทุกคนนี้ว่า Everything is gonna be ok. ทุกอย่างมันจะผ่านไปได้ ไม่ว่าเราจะเจอเรื่องราวจะเลวร้ายแค่ไหน ทุกอย่างมันจะโอเค
การตอบรับ.
เพลง "OKAY" ติดอันดับสูงสุดที่ 2 ของชาร์ต Top 20 iTunes Chart Thailand ประจำวันที่ 2 ธันวาคม พ.ศ. 2560
เจ้าหญิงอเล็กซานดรา ดัชเชสที่ 2 แห่งไฟฟ์

เจ้าหญิงอาร์เธอร์แห่งคอนน็อต ดัชเชสแห่งไฟฟ์ 
พระประวัติ.
เจ้าหญิงอเล็กซานดรา ดัชเชสที่ 2 แห่งไฟฟ์ มีพระนามเดิมว่า เลดีอเล็กซานดรา วิกตอเรีย อัลเบอร์ตา เอ็ดวินา ลูอีส ดัฟฟ์ ประสูติเมื่อวันที่ 17 พฤษภาคม ค.ศ. 1891 ณ ลอนดอน เป็นพระธิดาพระองค์แรกใน เจ้าหญิงลูอีส พระราชกุมารี กับ ทรงเป็นพระราชนัดดาในสมเด็จพระเจ้าเอ็ดเวิร์ดที่ 7 และสมเด็จพระราชินีอเล็กซานดราแห่งสหราชอาณาจักร ทั้งนี้ทรงเป็นพระราชปนัดดาในสมเด็จพระราชินีนาถวิกตอเรียแห่งสหราชอาณาจักร โดยพระองค์ประสูติหลังจากที่พระบิดามารดาเสกสมรสกันเป็นระยะเวลา 2 ปี 
ในปี ค.ศ. 1905 สมเด็จพระเจ้าเอ็ดเวิร์ดที่ 7 แห่งสหราชอาณาจักร ทรงมีพระบรมราชโองการโปรดเกล้าโปรดกระหม่อมให้เลดีอเล็กซานดรา ดัฟฟ์ และเลดีม็อด ดัฟฟ์ มีพระอิสริยยศเป็น และมีฐานันดรศักดิ์ที่ ไฮเนส
เสกสมรส.
พระองค์ทรงเสกสมรสกับ เจ้าชายอาร์เธอร์แห่งคอนน็อต พระโอรสในเจ้าชายอาร์เธอร์ ดยุกแห่งคอนน็อตและสแตรธเอิร์น และ เมื่อวันที่ 15 ตุลาคม ค.ศ. 1913 ณ พระราชวังเซนต์เจมส์ โดยมีพระบุตรร่วมกันเพียงพระองค์เดียวคือ
พระองค์ทรงงานในด้านการพยาบาลซึ่งทรงงานในโรงพยาบาลเซนต์แมรี
สิ้นพระชนม์.
เจ้าหญิงอเล็กซานดราสิ้นพระชนม์เมื่อวันที่ 26 กุมภาพันธ์ ค.ศ. 1959 ด้วยพระโรครูมาตอย
สโมสรฟุตบอลอาร์มี่ ยูไนเต็ดในฤดูกาล 2561

สโมสรฟุตบอลอาร์มี่ ยูไนเต็ดในฤดูกาล 2561 เป็นฤดูกาลที่ 8 ของ อาร์มี่ ยูไนเต็ด ใน ไทยลีก 2. ฤดูกาลนี้อาร์มี่ ยูไนเต็ดได้เข้าร่วมการแข่งขันใน ไทยลีก 2, เอฟเอคัพ และ ลีกคัพ2
 "ณ วันที่ 10 มิถุนายน พ.ศ. 2561"
เจ้าหญิงม็อด เคาน์เตสแห่งโซเทร็ค

ม็อด คาร์เนกี เคาน์เตสแห่งเซาเธสค์ 
พระประวัติ.
ม็อด คาร์เนกี เคาน์เตสแห่งเซาเธสค์ มีพระนามเดิมว่า เลดีม็อด อเล็กซานดรา วิกตอเรีย จอร์จีนา เบอร์ธา ดัฟฟ์ ประสูติเมื่อวันที่ 3 เมษายน ค.ศ. 1893 เป็นพระธิดาพระองค์เล็กในเจ้าหญิงลูอีส พระราชกุมารี กับ ทรงเป็นพระราชนัดดาในสมเด็จพระเจ้าเอ็ดเวิร์ดที่ 7 แห่งสหราชอาณาจักร และ เจ้าหญิงอเล็กซานดราแห่งเดนมาร์ก ทรงเป็นพระราชปนัดดาในสมเด็จพระราชินีนาถวิกตอเรียแห่งสหราชอาณาจักร 
ในปี ค.ศ. 1905 พระเจ้าเอ็ดเวิร์ดที่ 7 แห่งสหราชอาณาจักร ทรงมีพระบรมราชโองการโปรดเกล้าโปรดกระหม่อมให้เลดีอเล็กซานดรา ดัฟฟ์ และเลดีม็อด ดัฟฟ์ มีพระอิสริยยศเป็น และมีฐานันดรที่ ไฮเนส
เสกสมรส.
เจ้าหญิงม็อดทรงเสกสมรสกับ เมื่อวันที่ 12 พฤศจิกายน ค.ศ. 1923 พระองค์ทรงสมัครใจและได้ทรงกราบถวายบังคมลาออกจากฐานันดรศักดิ์ และพระอิสริยยศชั้นไฮเนส แล้วทรงเปลี่ยนมาใช้พระอิสริยยศ เลดีม็อด คาร์เนกี โดยหลังจากเสกสมรสแล้ว พระองค์เสด็จตามพระสวามีไปประทับ ณ ประเทศสกอตแลนด์ โดยได้ให้กำเนิดพระโอรสคนเดียวคือ เจมส์ คาร์เนกี ดยุกที่ 3 แห่งไฟฟ์
ในปี 1941 ชาร์ลส์ ลอร์ดคาร์เนกี ได้สืบทอดตำแหน่ง ภายหลังการถึงแก่กรรมของบิดา จึงทำให้เลดีม็อด คาร์เนกีดำรงตำแหน่งเป็น เคาน์เตสแห่งเซาเธสค์ และเลดีคาร์เนกี ตามบรรดาศักดิ์ของสามี
บั้นปลายพระชนม์ชีพ.
เจ้าหญิงม็อดยังคงปรากฏพระองค์ในฐานะพระราชวงศ์ในวโรกาสสำคัญ พระองค์จะปรากฏพระองค์ ณ พระราชวังเซนต์เจมส์ และเมื่อปี ค.ศ. 1943 สมเด็จพระเจ้าจอร์จที่ 6 แห่งสหราชอาณาจักร เสด็จพระราชดำเนินเยือนแอฟริกา พระองค์ก็ทำหน้าที่เป็นองค์ที่ปรึกษาราชการแผ่นดิน พระองค์สิ้นพระชนม์เมื่อวันที่ 14 ธันวาคม ค.ศ. 1945 ซึ่งขณะนั้นทรงอยู่ลำดับที่ 13 ในการสืบราชบัลลังก์ 
เจ้าหญิงอเล็กซานดรา ดัชเชสแห่งไฟฟ์ ผู้เป็นพระภคินีได้ทรงประกาศให้พระโอรสของพระองค์สืบทอดพระอิสริยยศว่า 
<templatestyles src="แม่แบบ:คำพูด/style.css" />หากข้าพเจ้าหมดลมหายใจ ข้าพเจ้ามีความประสงค์ตั้งนานแล้วที่จะขอให้ เจมส์ คาร์เนกี ลอร์ดคาร์เนกี หลานชายสุดที่รักของข้าพเจ้าสืบทอดอิสริยยศเป็นดยุกที่ 3 แห่งไฟฟ์ต่อจากข้าพเจ้า
เจ้าหญิงม็อด สิ้นพระชนม์เมื่อวันที่ 14 ธันวาคม ค.ศ. 1945 ด้วยพระอาการหลอดพระวาโยอักเสบเฉียบเพลัน สิริพระชันษา 52 ปี
ไอเซยาห์ เบอร์ลิน

เซอร์ ไอเซยาห์ เบอร์ลิน (Isaiah Berlin, 6 มิถุนายน ค.ศ. 1909 - 5 พฤศจิกายน ค.ศ. 1997) เป็นนักทฤษฎีสังคมและการเมืองชาวอังกฤษ-รัสเซีย เป็นนักปรัชญาการเมือง และนักประวัติศาสตร์ภูมิปัญญา 
เบอร์ลินเป็นที่รู้จักกันดีจากงานเขียนของเขาเรื่อง "มโนทัศน์เรื่องเสรีภาพสองแบบ" (Two Concepts of Liberty) การบุกเบิกคุณค่าพหุนิยม และสำรวจแนวคิดและผลกระทบของนักคิดที่ต่อต้านยุคเรืองปัญญา
ประวัติ.
เบอร์ลิน เกิดในกรุงริกา ซึ่งปัจจุบันเป็นเมืองหลวงของประเทศลัตเวีย ในปี ค.ศ. 1909 ครอบครัวของเขาย้ายไปอยู่ที่ประเทศรัสเซียเมื่อเขาอายุ 6 ขวบ และที่เมืองเปโตรกราด ปี ค.ศ. 1917 เบอร์ลินได้เห็นเหตุการณ์ปฏิวัติทั้งสองครั้ง ทั้งการปฏิวัติสังคมนิยมประชาธิปไตย และการปฏิวัติเดือนตุลาคม ในปี ค.ศ. 1921 เขาและพ่อแม่อพยพไปอยู่ที่ประเทศอังกฤษ เบอร์ลินเข้ารับการศึกษาที่โรงเรียนเซนต์ปอลในกรุงลอนดอน และวิทยาลัยคอร์ปัส คริสตี มหาวิทยาลัยออกซฟอร์ด
การทำงาน.
ในช่วงสงครามโลกครั้งที่ 2 เบอร์ลินได้เข้ารับราชการเป็นเจ้าหน้าที่ฝ่ายข่าวสารและข้อมูลโดยประจำอยู่ที่กรุงนิวยอร์ก วอชิงตัน มอสโกว และเลนินกราด ตามลำดับ การทำงานของเขาเป็นที่พอใจและได้รับคำชมจากวินสตัน เชอร์ชิล นายกรัฐมนตรีขณะนั้น หลังเสร็จสิ้นสงครามแล้ว เบอร์ลินมาเป็นอาจารย์ที่มหาวิทยาลัยออกซฟอร์ด โดยดำรงตำแหน่งตำแหน่งศาสตราจารย์ชิชิลีด้านทฤษฎีการเมืองและสังคม (Chichele Professor of Social and Political Theory) เป็นประธานผู้ก่อตั้งวิทยาลัยวูล์ฟสัน มหาวิทยาลัยออกซฟอร์ด เขายังดำรงตำแหน่งประธานของบริติชอะคาเดมี (British Academy) อีกด้วย
ผลงานเขียน.
เมาริซ์ เบารา (Maurice Bowra) ได้เขียนไว้ว่า "เหมือนกับพระเยซูเจ้าและโสกราตีส เบอร์ลินไม่ได้เขียนอะไรนัก ทว่าเขาคิดและพูดมากและก็มีผลอิทธิพลอย่างมหาศาล" ในช่วงชีวิตของเบอร์ลินมีผลงานที่เขาตีพิมพ์น้อย จนกระทั่งเมื่อได้พบกับเฮนรี ฮารดี้ ซึ่งเป็นลูกศิษย์และสนใจในการรวบรวมผลงานที่ตีพิมพ์ของเขาเพื่อเผยแพร่ ฮารดี้พบว่า เบอร์ลินมีผลงานที่ร่างไว้ หรือที่กระจัดกระจายอยู่มาก 
หนังสือที่โด่งดังของเบอร์ลินมีอาทิ ชีวประวัติคาร์ล มาร์กซ์ นักคิดรัสเซีย มโนทัศน์และทฤษฎีการเมืองเรื่องเสรีภาพ และประวัติศาสตร์ภูมิปัญญา เป็นต้น นอกจากนี้ยังมีงานตีพิมพ์จดหมายของเขาโดยในปี ค.ศ. 2014 เฮนรี ฮารดี้ได้เผยแพร่จดหมายของเบอร์ลินเล่มที่สี่ ซึ่งเป็นเล่มสุดท้ายในชุดจดหมายออกมา
รางวัล.
เบอร์ลินได้รับการแต่งตั้งให้เป็นอัศวินในปี ค.ศ. 1971 และได้รับรางวัลเยรูซาเล็ม (Jerusalem Prize) สำหรับการปกป้องเสรีภาพพลเมืองตลอดชีวิตของเขาในปี ค.ศ. 1979
วันทุกคนวาดมุฮัมมัด

วันทุกคนวาดมุฮัมมัด  เป็นเหตุการณ์ใน ค.ศ. 2010 เพื่อสนับสนุนศิลปินที่ถูกคุกคามด้วยความรุนแรงเพราะการวาดภาพมุฮัมมัด เหตุการณ์นี้แตกแขนงจากการประท้วงการตรวจพิจารณาตอน 201 ของรายการโทรทัศน์อเมริกันชื่อ "เซาท์พาร์ก" ที่ออกอากาศในเดือนเมษายน ค.ศ. 2010 การประท้วงดังกล่าวมีคอเมดีเซ็นทรัล ผู้เผยแพร่รายการโทรทัศน์ "เซาท์พาร์ก" เป็นผู้นำ หลังจากเจ้าหน้าที่บางคนซึ่งรับผิดชอบเนื้อหา 2 ช่วงของตอนดังกล่าวถูกขู่ฆ่า มีการลงรูปวาดมุฮัมมัดในอินเทอร์เน็ตเมื่อวันทีี่ 20 เมษายน ค.ศ. 2010 พร้อมข้อความหนุนเสรีภาพในการแสดงออก โดยสื่อในเชิงว่า ใครจะวาดรูปมุฮัมมัดในวันที่ 20 พฤษภาคม ก็ได้
แมนออฟเดอะวูดส์

แมนออฟเดอะวู๊ดส์  เป็นผลงานสตูดิโออัลบั้มชุดที่ 5 ของนักร้อง-นักแต่งเพลง ป็อป/อาร์แอนด์บี ชาวอเมริกัน จัสติน ทิมเบอร์เลก ออกวางขายอัลบั้มเมื่อ 2 กุมภาพันธ์ พ.ศ. 2561 อัลบั้มบันทึกเสียงระหว่างปี พ.ศ. 2559 - 2560
จัสติน ทิมเบอร์เลก เป็นผู้แต่งเพลง และโปรดิวเซอร์ร่วมกับ The Neptunes, Timbaland, Danja, J-Roc, Eric Hudson, และRob Knox โดยซิงเกิลแรกที่ออกจำหน่ายคือ "Filthy" ในวันที่ 5 มกราคม พ.ศ. 2561
องครักษ์

องครักษ์  หรือเจ้าหน้าที่อารักขาใกล้ชิด  เป็นเจ้าหน้าที่รักษาความปลอดภัยหรือเจ้าพนักงานบังคับใช้กฎหมายของรัฐบาลหรือทหารประเภทหนึ่งที่ทำหน้าที่คุ้มครองบุคคลหรือกลุ่มบุคคล มักเป็นข้าราชการหรือเจ้าพนักงานระดับสูง ผู้มั่งมี และผู้มีชื่อเสียง จากอันตราย โดยทั่วไปได้แก่โจรกรรม การทำร้ายร่างกาย การลักพาตัว การลอบฆ่า การก่อกวน การเสียสารสนเทศลับ คำขู่และความผิดทางอาญาอื่น 
บุคคลสาธารณะสำคัญที่สุดเช่น ประมุขแห่งรัฐ หัวหน้ารัฐบาล และผู้ว่าราชการมีองครักษ์หรือมองครักษ์จากหน่วยงาน กองทัพหรือกำลังตำรวจคุ้มกัน (เช่น ในสหรัฐได้แก่ ราชการลับสหรัฐหรือราชการความปลอดภัยทางทูตของกระทรวงการต่างประเทศ) ในประเทศส่วนใหญ่ที่ประมุขแห่งรัฐเป็นผู้นำทหารด้วย องครักษ์ของผู้นำตามประเพณีเป็นราชองครักษ์ (Royal Guard), องครักษ์สาธารณรัฐ (Republican Guard) และหน่วยทหารชั้นยอดอื่น บุคคลสาธารณะที่มีความสำคัญรองลงมาหรือมีความเสี่ยงต่ำกว่าอาจมีองครักษ์คนเดียวที่ทำหน้าที่เป็นสารถีด้วย
พิธีเปิดโอลิมปิกฤดูหนาว 2018

พิธีเปิดการแข่งขันโอลิมปิกฤดูหนาว 2018 กำหนดจัดขึ้นในวันที่ 9 กุมภาพันธ์ พ.ศ. 2561 เวลา 20.00 น. ตามเวลามาตรฐานเกาหลี ณ สนามกีฬาโอลิมปิกพย็องชัง ซึ่งสร้างเพื่อจัดพิธีการในโอลิมปิกและพาราลิมปิกโดยเฉพาะ และจะรื้อถอนเมื่อการแข่งขันพาราลิมปิกเสร็จสิ้น ซึ่งมีมุน แจ-อิน ประธานาธิบดีเกาหลีใต้ เป็นประธานในพิธี
การเตรียมการ.
คณะกรรมการจัดการแข่งขันได้ก่อสร้างสนามกีฬาโอลิมปิกพย็องชัง เป็นการเฉพาะสำหรับ โอลิมปิกฤดูหนาว 2018 ซึ่งสนามกีฬาโอลิมปิกมีลักษณะเป็นรูปห้าเหลี่ยม มีความจุ 35,000 ที่นั่ง ซึ่งที่มาของการเลือกรูปห้าเหลี่ยมนี้เกิดจากรูปร่างนี้เป็นรูปผสมระหว่างวงกลม สี่เหลี่ยมจัตุรัส และสามเหลี่ยม ซึ่งเป็นตัวแทนของสวรรค์ โลก และมนุษย์ โดยสนามแห่งนี้จะไม่จัดการแข่งขันในรายการใด ๆ เลย แต่จะจัดเฉพาะพิธีเปิด และพิธีปิดเท่านั้น
รายการ.
การเดินขบวนนักกีฬา.
การเดินขบวนนักกีฬาในพิธีเปิดโอลิมปิกฤดูหนาว 2018 จะเริ่มต้นขบวนนักกีฬาและเจ้าหน้าที่จากประเทศกรีซ ตามธรรมเนียมโอลิมปิก ต่อจากนั้นจะเป็นขบวนนักกีฬาจากประเทศต่าง ๆ อีก 90 ประเทศ โดยเรียงตามอักษรเกาหลี และปิดท้ายด้วยขบวนนักกีฬาจากประเทศเกาหลี ซึ่งเป็นทีมที่รวมนักกีฬาจากสาธารณรัฐเกาหลี และสาธารณรัฐประชาธิปไตยประชาชนเกาหลี เข้าด้วยกัน โดยใช้ธงรวมเกาหลี เป็นธงประจำทีม
ในการเดินขบวนนักกีฬาได้มีการเปิดเพลงประกอบต่าง ๆ เช่น ทำนองเพลง "Hand in Hand" ของวงโคเรียนา ซึ่งเป็นเพลงประจำการแข่งขัน โอลิมปิกฤดูร้อน 1988 ณ กรุงโซล, เพลง "คังนัมสไตล์" ของศิลปินไซ, เพลง "Likey" ของวงทไวซ์, เพลง "Fantastic Baby" ของวงบิกแบง
, เพลง "DNA" ของวงบีทีเอส และเพลง "Red Flavor" ของวงเรดเวลเวต ซึ่งเป็นเพลงเดียวที่เล่นไม่จบ เนื่องจากขบวนนักกีฬารวมเกาหลีได้เข้าสู่สนาม โดยใช้เพลงอารีรัง
ไทยลีก 3 ฤดูกาล 2561 – ตอนบน

ไทยลีก 3 ฤดูกาล 2561 โซนตอนบน  หรือไทยลีก 3 ออมสินลีก โปร ตามชื่อของผู้สนับสนุนคือธนาคารออมสิน เป็นการแข่งขันไทยลีก 3 ฤดูกาลที่สองนับแต่ก่อตั้งลีกเมื่อ พ.ศ. 2560 โดยมีทั้งหมด 14 ทีมเข้าร่วมแข่งขันในลีกฤดูกาลนี้ หลังจากอำนาจ ยูไนเต็ดและพะเยาได้ถอนทีมก่อนฤดูกาลจะเริ่มต้น
การเปลี่ยนแปลงทีมจากฤดูกาลที่แล้ว.
ออกจากไทยลีก 3.
สโมสรที่ขอถอนตัว.
สโมสรเหล่านี้ถูกสมาคมฟุตบอลฯ ลงโทษงดจ่ายเงินสนับสนุน ห้ามเข้าร่วมการแข่งขันเป็นเวลา 2 ปี (ฤดูกาล 2561 - 2562) และถูกปรับลดชั้นลงไปแข่งขันในไทยลีก 4 ในฤดูกาล 2563
สถิติประจำฤดูกาล.
<templatestyles src="Col-begin/styles.css"/>
สถิติผู้ชม.
ตารางสถิติโดยรวม.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 15 กรกฎาคม พ.ศ. 2561แหล่งข้อมูล: ไทยลีก 3
เอ.ซี.อี

เอซ (เกาหลี: ) เป็นกลุ่มบอยแบนด์ชาวเกาหลีใต้ก่อตั้งโดยบีตอินเตอร์แอกทีฟและบริหารจัดการร่วมกับสวิงเอนเตอร์เทนเมนต์ กลุ่มประกอบด้วยสมาชิกห้าคน ได้แก่ จุน, ดงฮุน, วาว, คิม บย็องกวาน และชาน กลุ่มเปิดตัวเมื่อวันที่ 23 พฤษภาคม พ.ศ. 2560 ด้วยซิงเกิลอัลบั้ม "แคกตัส" A.C.E ย่อมาจาก “Adventure Calling Emotions”
เอ.ซี.อี ได้รับความสนใจจากผู้คนเป็นครั้งแรกบนถนนในย่านฮงแดสุดฮิปในกรุงโซล ขณะกำลังเต้นโคเวอร์วงยอดนิยมอย่าง บีทีเอส, แบล็กพิงก์ และ เอ็กโซ
เมื่อวันที่กันยายน พ.ศ. 2564 ทางกลุ่มได้ออกอัลบั้มรีแพ็คเกจ 2 อัลบั้ม มินิอัลบั้ม 4 อัลบั้ม และซิงเกิลอัลบั้ม 2 อัลบั้ม
ประวัติ.
ก่อนเปิดตัว.
จุนได้รับการฝึกฝนภายใต้สังกัดเจลลีฟิชเอนเตอร์เทนเมนต์ร่วมกับวิกซ์ ก่อนจะย้ายไปที่ซีเจ อีแอนด์เอ็ม เขาปรากฏตัวในรายการ I Can See Your Voice ของเอ็มเน็ต และหน้าเหมือนคังตะ ดงฮุนเคยแข่งขันในรายการ Superstar K5 ก่อนที่จะมาเป็นเด็กฝึกภายใต้ซีเจ อีแอนด์เอ็ม และต่อมาได้ปรากฏตัวในรายการ I Can See Your Voice เช่นกัน โดยเขาชนะรายการและได้รับการยกย่องอย่างสูงจากเจย์ บีวงก็อตเซเวน ว้าวฝึกฝนที่วายจีเอนเตอร์เทนเมนต์ร่วมกับวินเนอร์ ก่อนจะย้ายไปที่ซีเจ อีแอนด์เอ็ม ซึ่งเขาได้พบกับจุนและดงฮุน คิม บย็องกวานเข้าร่วมในซีซั่น 1 ของ K-pop Star แต่ถูกคัดออกในรอบสุดท้ายของการคัดเลือกนักแสดง และเขายังฝึกภายใต้สังกัดเจวายพีเอนเตอร์เทนเมนต์ร่วมกับชาน
2017 – ปัจจุบัน.
วันที่ 23 พฤษภาคม 2017 เอซได้ออกซิงเกิลอัลบั้มแรกที่มีชื่อว่า "Cactus" ต่อมาเมื่อวันที่ 18 ตุลาคม 2017 ได้ปล่อยซิงเกิลอัลบั้มที่ 2 ในชื่อ "Callin'" เมื่อวันที่ 15 มีนาคม 2018 กลุ่มได้ออกซิงเกิลพิเศษชื่อ "5TAR (Incompletion)" โดยเป็นเพลงที่มอบเป็นของขวัญให้แฟน ๆ หลังจากที่พวกเขาเว้นช่วงสั้น ๆ เพื่อเข้าร่วม The Unit และ MixNine. 
เมื่อวันที่ 7 มิถุนายน 2018 เอซได้ออกอัลบั้มรีแพ็คเกจ "A.C.E Adventures in Wonderland" พร้อมซิงเกิล "Take Me Higher" ชานไม่ได้มีส่วนร่วมในอัลบั้มนี้ เนื่องจากการโปรโมตของเขากับบอยแบนด์ชั่วคราว UNB หลังจากชนะอันดับที่ 9 ในรายการเซอร์ไวเวอร์ The Unit เมื่อต้นปีนั้น 
สมาชิกในกลุ่ม คิม บย็องกวาน และดงฮุน ติดอันดับที่ 4 และ 8 ตามลำดับในรายการเซอร์ไวเวอร์ "มิกซ์" ในเดือนมกราคม 2018 They would have debuted in a temporary boy group, but the MIXNINE debut was cancelled later that year. 
เอซร่วมกับดีเจ Hcue วางจำหน่ายซิงเกิล "I Feel So Lucky" เมื่อวันที่ 14 กันยายน 2018
เมื่อวันที่ 17 พฤษภาคม 2019 เอซได้ออกอีพีแรกของพวกเขาในชื่อ "Under Cover" พร้อมกับซิงเกิลที่มีชื่อเดียวกัน
เอซออกอีพีที่ 2 ในชื่อ Under Cover: The Mad Squad เมื่อวันที่ 29 ตุลาคม 2019 พร้อมซิงเกิล "Savage"
เอซออกอีพีที่ 3 ในชื่อ HJZM: The Butterfly Phantasy เมื่อวันที่ 2 กันยายน 2020 พร้อมซิงเกิล "Favorite Boys" เมื่อวันที่ 8 มกราคม 2021 เพลงรีมิกซ์โดยดีเจชาวอเมริกันสตีฟ อาโอกิ ร่วมกับ ทุตโมส แร็ปเปอร์ชาวไนจีเรีย-อเมริกัน ซึ่งเผยแพร่ออกมาในชื่อใหม่ว่า "Fav Boyz"
เมื่อวันที่ 5 กุมภาพันธ์ 2021 มีการประกาศว่าสวิงเอนเตอร์เทนเมนต์จะร่วมบริหารเอซร่วมกับบีตอินเตอร์แอกทีฟ สวิงเอนเตอร์เทนเมนต์จะรับผิดชอบในการออกอากาศในประเทศของศิลปิน ในขณะที่บีตอินเตอร์แอกทีฟจะรับผิดชอบด้านการผลิต การตลาดทั่วโลก การจัดการดูแลศิลปิน และการตลาดของแฟน ๆ
เมื่อวันที่ 16 เมษายน 2021 เอซได้ปล่อยซิงเกิล "Down" ร่วมกับเกรย์
เอซจะออกอีพีที่ 4 ในชื่อ Siren: Dawn ในวันที่ 23 มิถุนายน 2021 พร้อมซิงเกิล "Higher"
ล้านปี

ล้านปี  เป็นหน่วยจำนวน 1,000,000 (1×106) ปี หรือ 31.6 เทระวินาที
การใช้งาน.
ส่วนใหญ่มีการใช้ myr ในวิทยาศาสตร์โลกและจักรวาลวิทยา โดย myr ถูกใช้คล้ายกับ "mya" หรือ "ล้านปีก่อน (million years ago)"  
การใช้ myr เป็นที่ถกเถียงกันในธรณีวิทยา ทว่าเป็นหน่วยมาตราฐานในดาราศาสตร์ "myr" ในธรณีวิทยามักหมายถึง "Myr" (หน่วยของเมกะปี, mega-years) ส่วนในดาราศาสตร์มักหมายถึง "MYR" (million years, ล้านปี)
หน่วยทหารเอสโตเนีย

หน่วยทหารเอสโตเนีย  เป็นหน่วยทหารภายในกองกำลังสนับสนุนการรบของหน่วยวัฟเฟิน-เอ็สเอ็ส เวอร์ฟือกุนจ์สทรูปเปอร์ในช่วงสงครามโลกครั้งที่สอง ซึ่งประกอบไปด้วยทหารชาวเอสโตเนีย
สรุปเหรียญโอลิมปิกฤดูหนาว 2018

สรุปเหรียญโอลิมปิกฤดูหนาว 2018 เป็นรายการของคณะกรรมการโอลิมปิกแห่งชาติจัดอันดับตามจำนวนเหรียญที่ได้รับระหว่างการแข่งขันกีฬาโอลิมปิกฤดูหนาว 2018 ในเมืองพย็องชัง ประเทศเกาหลีใต้ ตั้งแต่วันที่ 9-25 กุมภาพันธ์ พ.ศ. 2561 มีนักกีฬาประมาณ 2,920 คน 102 รายการ ใน 15 ชนิดกีฬา มีคณะกรรมการโอลิมปิกแห่งชาติ 26 จากทั้งหมด 88 คณะที่ได้รับอย่างน้อยหนึ่งเหรียญ
ตารางสรุปเหรียญ.
<onlyinclude>#เปลี่ยนทาง เจ้าภาพ (ประเทศเกาหลีใต้)
</onlyinclude>
แสงชัย แหเลิศตระกูล

แสงชัย แหเลิศตระกูล หรือภาษาปากว่า หมอแสง ผู้จัดการการไฟฟ้าส่วนภูมิภาคจังหวัดปราจีนบุรี มีชื่อเสียงจากการแจกสมุนไพรซึ่งลือว่ารักษามะเร็งได้ ในเดือนกุมภาพันธ์ 2561 กรมแพทย์แผนไทยและแพทย์ทางเลือกออกใบรับรองให้เขาเป็นหมอพื้นบ้าน
ชีวิตส่วนตัว.
แสงชัยอาศัยอยู่ในอำเภอเมืองปราจีนบุรี จังหวัดปราจีนบุรี สำเร็จการศึกษามหาบัณฑิตจากครุศาสตร์ไฟฟ้า มหาวิทยาลัยเทคโนโลยีพระจอมเกล้าพระนครเหนือ สมรสกับภรรยาชื่อ ยุภาพร แหเลิศตระกูล ข้าราชการครู มีธิดา 2 คน คนเล็กเป็นนักร้องลูกทุ่งมีชื่อในวงการว่า "ตาลใจ อาร์สยาม" 
สมุนไพร.
แสงชัยขึ้นชื่อว่าแจกสมุนไพรที่ลือกันว่ามีฤทธิ์รักษาโรคมะเร็ง มีที่มาจากเมื่อตาล ธิดาคนเล็ก เรียนอยู่ชั้นประถมศึกษาปีที่ 6 เป็นโรคมะเร็งสมอง ได้ทดลองผสมสูตรยาไปใช้กับสุนัขจรจัดแล้วอาการดีขึ้น จึงนำมาใช้กับธิดาของตนก็พบว่าดีขึ้นเช่นกัน แสงชัยให้สัมภาษณ์ว่าแจกสมุนไพรมา 10 กว่าปีแล้ว
แสงชัยผลิตยาได้วันละ 25,000 เม็ด มีส่วนผสมระหว่างรำข้าวนาปีกับสมุนไพรหลายชนิด เช่น ข้าวเย็นเหนือ ข้าวเย็นใต้ รังนก ถั่งเช่า เกสรดอกไม้ นานกว่า 6 เดือนแล้วผสมรำข้าวในเดือนสุดท้าย กินวันละ 1 เม็ดก่อนนอน แสงชัยกล่าวว่า บางคนที่ได้รับยาก็รอดชีวิต มีค่ามะเร็งลดลง แต่บางคนก็เสียชีวิต กำหนดรับยาทุกวันเสาร์และอาทิตย์ของต้นเดือน
แสงชัยกำหนดให้ผู้มารับแจกสมุนไพรต้องมีเอกสารแสดงคำวินิจฉัยโรคมะเร็ง, ใบรับรองแพทย์, ทะเบียนบ้าน, บัตรประชาชนฉบับจริงทั้งหมด ผู้ที่ไปรับแทนผู้ป่วยต้องเป็นพ่อแม่ สามี ภรรยา พี่น้องร่วมบิดามารดาเดียวกันเท่านั้น ทั้งนี้ ก่อนรับยา ผู้รับยาต้องไปลงบันทึกประจำวันที่สถานีตำรวจภูธรจังหวัดปราจีนบุรีว่าจะไม่เอาผิดกับผู้แจกยา ซึ่งแสงชัยแนะนำว่าควรรักษาควบคู่กับการแพทย์แผนปัจจุบัน ญาติผู้ป่วยมะเร็งคนหนึ่งเล่าว่า ผู้ป่วยกินยาหมอแสงแล้วอาการทรุด และตั้งข้อสังเกตว่า ตำรวจมีผลประโยชน์กับแสงชัยหรือไม่ เพราะมีการเก็บเงินค่าลงบันทึกประจำวัน ซึ่งเมื่อคิดจากจำนวนผู้ป่วยและญาติที่มาลงทะเบียนต่อเดือนแล้ว จะได้เงิน 60,000 บาทต่อเดือน
กรมการแพทย์แผนไทยและการแพทย์ทางเลือกเคยมาตรวจสอบสมุนไพรของเขาแล้วยังไม่พบการกระทำผิดกฎหมาย เนื่องจากไม่ได้มีพฤติกรรมการตรวจรักษา ไม่มีการอ้างว่าสมุนไพรนี้สามารถรักษาโรคมะเร็งให้หายได้จึงไม่เข้าข่ายเป็นยารักษาโรคที่ต้องขึ้นทะเบียน และไม่มีการขาย เรื่องความปลอดภัยของผลิตภัณฑ์ ต้องไม่มีการโฆษณาเกินจริงว่ารักษามะเร็งได้
วันที่ 7 กุมภาพันธ์ 2561 อธิบดีกรมการแพทย์แผนไทยและการแพทย์ทางเลือกออกหนังสือรับรองว่าแสงชัยเป็นหมอพื้นบ้านตามระเบียบกรมพัฒนาการแพทย์แผนไทยและการแพทย์ทางเลือกว่าด้วยการออกหนังสือรับรองหมอพื้นบ้าน (ฉบับที่ 2) พ.ศ. 2555 ซึ่งกำหนดว่าสามารถดำเนินการได้โดยมิได้รับประโยชน์ตอบแทน
ในเดือนกุมภาพันธ์ 2561 ผู้ป่วยโรคมะเร็งเรียกร้องให้รัฐบาลสนับสนุนต้นทุนการผลิตสมุนไพรของแสงชัยที่เป็นมูลค่าหลายล้านบาทต่อเดือน กลัวว่าต่างชาติจะซื้อสูตรยาแล้วนำยามาวางขายในราคาแพง
แม่ลูกจันทร์ คอลัมนิสต์ไทยรัฐ เขียนว่า ตนเชื่อว่าผู้ป่วยที่ไปรอรับแจกสมุนไพรของแสงชัยกว่าร้อยละ 90 เคยรับการรักษาด้วยการแพทย์แผนปัจจุบันแล้วไม่ดีขึ้น การกินยาสมุนไพรเป็นที่พึ่งสุดท้ายก็ไม่เสียหาย แม้ไม่สามารถพิสูจน์คุณสมบัติรักษามะเร็งได้ เพราะผู้ป่วยต้องการกำลังใจ
กองพลทหารราบยานเกราะอาสาที่ 18 แห่งเอ็สเอ็ส &quot;ฮอสท์ เว็สเซิล&quot;

กองพลทหารราบยานเกราะอาสาที่ 18 แห่งเอ็สเอ็ส "ฮอสท์ เว็สเซิล"  ถูกก่อตั้งขึ้นในปี ค.ศ. 1944 ประกอบไปด้วยนักเรียนทหารนายร้อยจากกองทัพน้อยทหารราบเอ็สเอ็สที่ 1 และรวมทั้งส่วนใหญ่เป็นคนเชื้อชาติเยอรมัน (Volksdeutsche) จากฮังการี กองพันที่ 1 มีจำนวนประมาณ 1,000 คน เข้ามาอยู่ประจำกองพลเอ็สเอ็สฮอสท์เว็สเซิลและถูกส่งไปยังกาลิเซีย
กองพลนี้ใช้สำหรับ "หน้าที่ด้านความมั่นคง" จนกระทั่งถูกส่งไปยังบนแนวรบด้านตะวันออก กับให้ข้อยกเว้นแก่กรมทหารที่เข้าสู้รบกับการก่อการกำเริบชาติสโลวาเกียในเดือนสิงหาคม ค.ศ. 1944 ต่อจากนั้นก็ได้เข้าสู้รบเพียงหน่วยเดียวในฮังการีและต่อมาในเชโกสโลวาเกียที่นั้นก็ได้ถูกทำลายลง
กองพลนี้ได้รับการสมญานามตามชื่อของสมาชิกหน่วยชตวร์มอัพไทลุง (เอ็สเอ) ฮอสท์ เว็สเซิล ที่ได้เป็นที่รู้จักกันที่เป็นผู้เขียนเนื้อร้องของเพลงประจำชาติพรรคนาซี เพลงฮอสท์-เว็สเซิล-ลีท และได้รับการยกย่องสรรเสริญจากระบอบนาซีในฐานะผู้เสียสละในช่วงต้นปีของพรรค
ฮอสท์ เว็สเซิล

ฮอสท์ ลูทวิช เกออร์ค เอริช เว็สเซิล  เป็นสมาชิกหน่วยชตวร์มอัพไทลุง (SA) เขาถูกฆาตกรรมในปี 1930 และถูกยกย่องหลังจากความตาย
เว็สเซิลเกิดในครอบครัวของนักบวชและเริ่มมีแนวคิดการเมืองขวาจัดตั้งแต่อายุยังน้อย หลังจากเข้าร่วมพรรคนาซีในปี 1926 เขามีบทบาทในกิจกรรมของพรรคและกลายเป็นผู้นำหน่วย SA ประจำเบอร์ลิน ชื่อเสียงของเขาเพิ่มขึ้นหลังจากเขาแต่งเพลง "ธงอยู่สูงเด่น" ซึ่งต่อมากลายเป็นเพลงประจำพรรค เพลงนี้ถูกใช้เป็นเครื่องมือสร้างแรงบันดาลใจและปลุกระดมมวลชนของพรรคนาซี โดยเนื้อเพลงพูดถึงการต่อสู้และความเชื่อในอุดมการณ์ของพรรค
เว็สเซิลเสียชีวิตเมื่อ 23 กุมภาพันธ์ 1930 เขาถูกลอบยิงในเบอร์ลินโดยนักคอมมิวนิสต์ เขากลายเป็นสัญลักษณ์แห่งการเสียสละของ “วีรบุรุษ” ในสายตาของพรรคนาซี ภายหลังการเสียชีวิตของเขา โยเซ็ฟ เกิบเบิลส์ ได้ยกชีวิตและการตายของเว็สเซิลเป็นสัญลักษณ์ทางการเมืองเพื่อปลุกระดมประชาชน เพลง "ธงอยู่สูงเด่น" ยังถูกใช้เป็นเพลงประจำพรรคและกลายเป็นเครื่องหมายสำคัญของนาซีจนกระทั่งสิ้นสุดสงครามโลกครั้งที่สอง
มิตช์ แมคคอนเนลล์

แอดดิสัน มิตเชลล์ แมคคอนเนลล์ ที่ 3 (เกิด 20 กุมภาพันธ์ ค.ศ. 1942) เป็นนักการเมืองชาวอเมริกันที่ทำหน้าที่เป็นสมาชิกวุฒิสภาอาวุโสของสหรัฐจากรัฐเคนทักกีตั้งแต่ปี พ.ศ. 2528 สมาชิกพรรคริพับลิกันเขายังทำหน้าที่เป็นผู้นำเสียงข้างมากในวุฒิสภาตั้งแต่วันที่ 3 มกราคม พ.ศ. 2558 ก่อนหน้านี้เขาทำหน้าที่เป็นผู้นำเสียงข้างน้อยตั้งแต่ปี พ.ศ. 2550 จนถึงปี พ.ศ. 2558 เขาเป็นคนที่สองในรัฐเคนทักกีจะนำพรรคของเขาในวุฒิสภา แมคคอนเนลล์ดํารงตําแหน่งเป็นสมาชิกวุฒิสภาสหรัฐที่ยาวนานที่สุดในประวัติศาสตร์ของรัฐเคนทักกี
สโมสรฟุตบอลอ่างทองในฤดูกาล 2561

สโมสรฟุตบอลจังหวัดอ่างทองในฤดูกาล 2561 เป็นฤดูกาลที่ 5 ของ อ่างทอง ใน ไทยลีก 2. ฤดูกาลนี้อ่างทองได้เข้าร่วมการแข่งขันใน ไทยลีก 2
 "ณ วันที่ 10 มิถุนายน พ.ศ. 2561"
ประเทศเกาหลีในโอลิมปิกฤดูหนาว 2018

ประเทศเกาหลี เข้าร่วมแข่งขันกีฬาโอลิมปิกฤดูหนาวครั้งที่ 23 ค.ศ. 2018 ณ เมืองพย็องชัง ประเทศเกาหลีใต้ ระหว่างวันที่ 9 – 25 กุมภาพันธ์ พ.ศ. 2561
โดยในกีฬาโอลิมปิกฤดูหนาว 2018 คณะผู้แทนจากประเทศเจ้าภาพทั้งเกาหลีใต้และเกาหลีเหนือได้เดินขบวนเข้าด้วยกันในพิธีเปิดภายใต้ธงรวมเกาหลี
เปรมชัย กรรณสูต

เปรมชัย กรรณสูต (เกิด 9 มีนาคม พ.ศ. 2498) ประธานบริหารและกรรมการผู้จัดการบริษัท อิตาเลียนไทย ดีเวล๊อปเมนต์ จำกัด (มหาชน) อดีตกรรมการตลาดหลักทรัพย์แห่งประเทศไทย และอดีตกรรมการ บริษัท จรุงไทยไวร์แอนด์เคเบิ้ล จำกัด (มหาชน)
ประวัติ.
เปรมชัย เกิดเมื่อวันที่ 9 มีนาคม พ.ศ. 2498 เป็นบุตรชายคนสุดท้องจากจำนวนพี่น้อง 5 คน (เอกชัย, พิไลจิตร, นิจพร, อรเอม และเปรมชัย) ของ นพ.ชัยยุทธ กรรณสูต บุตรนายเทียนเต็ก และนางริ้ว กรรณสูต และ พญ.ม.ร.ว.พรรณจิตร กรรณสูต (ราชสกุลเดิม วรวรรณ) ธิดาในหม่อมเจ้าวัลภากร วรวรรณ และหม่อมชั้น วรวรรณ ณ อยุธยา สำเร็จการศึกษาระดับประถมศึกษา และมัธยมศึกษาจากโรงเรียนจิตรลดา โดยเป็นพระสหายร่วมรุ่นในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จากนั้นได้ไปศึกษาต่อที่สหรัฐอเมริกา สำเร็จการศึกษาระดับปริญญาตรีด้านวิศวกรรมเหมืองแร่ (Mining Engineering) จาก Colorado School of Mines รัฐโคโลราโด และระดับปริญญาโทด้านบริหารธุรกิจ (MBA) จาก University of Southern California รัฐแคลิฟอร์เนีย ด้านการทำงาน นพ.ชัยยุทธ กรรณสูต ได้ก่อตั้งบริษัท อิตาเลียนไทย ดีเวล๊อปเมนต์ จำกัด (มหาชน) ร่วมกับจิออร์จิโอ เจียรี เมื่อ พ.ศ. 2501 ภายหลังการเสียชีวิตของแบร์ลิงเจียรีในปี พ.ศ. 2518 หุ้นทั้งหมดก็ตกเป็นของครอบครัวกรรณสูต เปรมชัยเริ่มเข้ามาทำงานในบริษัทอิตาเลียนไทยเมื่อปี พ.ศ. 2522 แต่เดิมเอกชัย ลูกชายคนโตต้องสืบทอดตำแหน่งต่อ แต่เกิดอุบัติเหตุทางรถยนต์ในวัย 32 ปี เมื่อปี พ.ศ. 2522 จึงทำให้ตำแหน่งถูกตกไปที่เปรมชัย เปรมชัยขึ้นทะเบียนตลาดหลักทรัพย์เมื่อปี พ.ศ. 2537 โดยปัจจุบันเขาถือหุ้นสูงสุดที่ 14.88% หรือจำนวน 785,494,426 หุ้น
เปรมชัย ยังเป็นลูกพี่ลูกน้องกับ พล.อ.อ.หม่อมหลวงชนากร วรวรรณ อดีตเจ้ากรมสื่อสารอิเล็กทรอนิกส์ทหารอากาศ ด้านชีวิตครอบครัวสมรสกับนางคณิตา กรรณสูต มีบุตร-ธิดา 3 คน ได้แก่ นายปีติ, นางสาวปราชญา และนายธรณิศ กรรณสูต
คดีความ.
เสือดำ.
เมื่อวันที่ 4 กุมภาพันธ์ พ.ศ. 2561 เปรมชัยและคณะรวม 4 คน ถูกพบว่ามาตั้งค่ายพักในบริเวณจุดห้ามตั้งในเขตรักษาพันธุ์สัตว์ป่าทุ่งใหญ่นเรศวร เมื่อเจ้าหน้าที่เข้าตรวจสอบก็พบปืน กระสุนปืน มีดปลายแหลม อุปกรณ์ทำครัว ซากไก่ฟ้าหลังเทา และเนื้อเก้งซึ่งแช่อยู่ในถังน้ำแข็ง จึงถูกควบคุมตัว วันต่อมามีการกลับเข้าค้นและบริเวณข้างเคียงจนพบหลักฐานเพิ่มเติมพร้อมซากเสือดำ เจ้าหน้าที่เขตรักษาพันธุ์สัตว์ป่าทุ่งใหญ่นเรศวรแจ้ง 8 ข้อหา และตำรวจแจ้งเพิ่มอีก 1 ข้อหาคดีอาวุธปืน โดยทนายของเปรมชัยได้ยื่นประกันหลักทรัพย์เป็นจำนวน 150,000 บาท ต่อคน เมื่อวันที่ 19 มีนาคม พ.ศ. 2562 ศาลพิพากษาจำคุกเปรมชัยเป็นเวลา 16 เดือน ใน 3 ข้อหา ได้แก่ ฐานเป็นผู้สนับสนุนให้ผู้อื่นล่าสัตว์ป่าในเขตรักษาพันธุ์สัตว์ป่า ร่วมกันมีซากสัตว์ป่าคุ้มครอง (ไก่ฟ้าหลังเทา) ไว้ในครอบครองโดยไม่ได้รับอนุญาต และพกพาอาวุธปืนในที่สาธารณะ
เหตุอาคารถล่มในกรุงเทพมหานคร พ.ศ. 2568.
วันที่ 13 พฤษภาคม พ.ศ. 2568 พนักงานสอบสวนกองบัญชาการตำรวจนครบาลได้ยื่นต่อศาลอาญาเพื่อออกหมายจับผู้มีส่วนเกี่ยวข้องกับการก่อสร้างอาคารที่ทำการหลังใหม่ของสำนักงานการตรวจเงินแผ่นดิน ซึ่งเกิดเหตุพังถล่มจากแผ่นดินไหวในประเทศพม่าเมื่อวันที่ 28 มีนาคม ทั้งหมด 3 กลุ่ม รวม 17 ราย และศาลอาญาอนุมัติหมายจับในอีกสองวันถัดมา (15 พฤษภาคม) โดยมีชื่อเปรมชัยในฐานะผู้บริหารสูงสุดของอิตาเลียนไทย ดีเวล๊อปเมนต์ อยู่ในกลุ่มผู้รับจ้างก่อสร้างด้วย เขาเดินทางเข้ามอบตัวที่สถานีตำรวจนครบาลบางซื่อในวันถัดมา (16 พฤษภาคม)
เครื่องราชอิสริยาภรณ์.
เขาเคยได้รับและถูกเรียกคืนเครื่องราชอิสริยาภรณ์ชั้นต่าง ๆ ประกาศ ณ วันที่ 25 เมษายน พ.ศ. 2566 ดังนี้
พระวิสุทธิสมาจาร (ศรี พฺรหฺมโชติ)

พระวิสุทธิสมาจาร (เจ้าคุณศรี พฺรหฺมโชติ) อดีตเจ้าอาวาสวัดอ่างศิลา อดีตเจ้าคณะจังหวัดชลบุรี เกจิดังของอำเภอเมือง จังหวัดชลบุรี
ประวัติ.
พระวิสุทธิสมาจาร หรือที่นิยมเรียกและเป็นที่รู้จักกันโดยทั่วไปว่า ท่านเจ้าคุณศรี วัดอ่างศิลา อดีตเจ้าคณะจังหวัดชลบุรี และเจ้าอาวาสวัดอ่างศิลา ท่านเป็นพระเถรานุเถระผู้ทรงคุณ ทั้งด้านพระเวทย์วิทยาคม การพัฒนา การปกครอง จึงเป็นที่เคารพศรัทธาของพุทธศาสนิกชนทุกหมู่เหล่าทั้งใกล้ไกลตลอดมา
ท่านมีนามเดิมว่า " ศรี " นามสกุล " ยูถะสุนทร " ท่านเกิดเมื่อวันศุกร์ ขึ้น 11 ค่ำ เดือน 6 ปีมะแมวันที่ 28 เมษายน พ.ศ. 2414 เวลาย่ำรุ่ง พื้นเพเป็นชาวตำบลอ่างศิลา อำเภอเมือง จังหวัดชลบุรี โดยกำเนิด เป็นบุตรของ นายทอง และ นางเอี่ยง ยูถะสุนทร มีพี่น้องทั้งหมด 7 คน ท่านเป็นบุตรคนที่ 3
#นายทศ ยูถะสุนทร
#นายทรัพย์ ยูถะสุนทร
#พระวิสุทธิสมาจาร (เจ้าคุณศรี ยูถะสุนทร)
#นายเทียน ยูถะสุนทร
#นายท้ง ยูถะสุนทร
#ขุนนฤมลอังการ (มอน ยูถะสุนทร)
#นายฮวด ยุถะสุนทร
เมื่อเจริญวัยควรจะได้รับการศึกษา บิดามารดาได้นำไปฝาก พระครูสุวรรณาทร (เที่ยง จนฺทรํษี) ผู้เป็นหลวงลุงที่วัดอ่างศิลา ศึกษาทั้งอักขรสมัย มูลกัจจายณ์ จนสามารถอ่านออกเขียนได้ จึงกลับมาช่วยคอบครัวประกอบอาชีพ
อุปสมบท.
เมื่อท่านอายุได้ 20 ปี จึงเข้าพิธีอุปสมบท เมื่อวันพฤหัสบดีที่ 14 พฤษภาคม พ.ศ. 2434 ณ พัทธสีมาวัดอ่างศิลาใน (ปัจจุบันยุบรวมเป็นวัดเดียวกันแล้วเมื่อ ปี 2459)
- พระอุปัชฌาย์ พระอธิการ ยิ้ม ติสฺสเทว วัดอ่างศิลาใน อำเภอเมือง จังหวัดชลบุรี
- พระกรรมวาจาจารย์ พระอธิการ แสง จารุวณฺโณ วัดอ่างศิลาใน อำเภอเมมือง จังหวัดชลบุรี
- พระอนุสาวนาจารย์ พระครูสุวรรณาทร (เที่ยง จนฺทรํษี)
ได้รับฉายาทางธรรมว่า " พฺรหฺมโชติ "
อยู่ปรนนิบัติรับใช้พระอุปัชฌาย์และพระอาจารย์ทั้งสอง ตลอดจนศึกษาพระธรรมวินัย ตลอดจนพุทธาคม วิปัสสนากัมมัฏฐาน และการทำผงทั้งห้า รวมถึงกสิณทั้งสิบ อักขรเลขยันต์ โหราศาสตร์ แพทย์แผนโบราณ
มรณภาพ.
ท่านเจ้าคุณศรี วัดอ่างศิลา ได้มรณภาพ เมื่อวันที่ 4 สิงหาคม พ.ศ.2510 เวลา 23.00 น. รวมสิริอายุได้ 96 ปี 76 พรรษา
ผู้ต้องหา (เพลง)

"ผู้ต้องหา" เป็นซิงเกิลในปี พ.ศ. 2561 ของนักร้องธงไชย แมคอินไตย์ ร่วมกับวงลาบานูน จากโปรเจกต์อัลบั้มเพลงลำดับที่ 17 เบิร์ดมินิมาราธอน ประพันธ์เนื้อร้องโดย เหนือวงศ์ ต่ายประยูร ,แต่งทำนองโดย เมธี อรุณ และเรียบเรียงโดย ลาบานูน ,พูนศักดิ์ จตุระบุล มีโปรดิวเซอร์โดย พงศศรัณย์ พุ่มทิพย์ ออกจำหน่ายพร้อมกับเผยแพร่มิวสิกวีดีโอในวันที่ 19 มกราคม พ.ศ. 2561 สังกัดค่ายจีเอ็มเอ็ม แกรมมี่
การตอบรับ.
เพลง "ผู้ต้องหา" ติดอันดับสูงสุด 18 จากการจัดอันดับของ Youtube Top Trending ในไทย บนยอดวิวใน youtube หลังจากปล่อยไปได้ 1 วัน และติดอันดับสูงสุดที่ 8 จากการจัดอันดับของ iTunes TOP Charts THAILAND ใน real time ในวันที่ 20 มกราคม 2561
เจ้าหญิงลูอีสแห่งเดนมาร์ก

เจ้าหญิงลูอีสแห่งเดนมาร์ก (17 กุมภาพันธ์ ค.ศ. 1875 - 4 เมษายน ค.ศ. 1906) เป็นสมาชิกพระราชวงศ์เดนมาร์ก เป็นพระราชบุตรพระองค์ที่สามและพระราชธิดาพระองค์โตในสมเด็จพระเจ้าเฟรเดอริกที่ 8 แห่งเดนมาร์กกับลูอิสแห่งสวีเดน พระองค์อภิเษกสมรสกับเจ้าชายฟรีดริชแห่งเชาม์บวร์ค-ลิพเพอ พระญาติ เมื่อปี ค.ศ. 1896
พระประวัติ.
เจ้าหญิงลูอีสแห่งเดนมาร์กประสูติเมื่อวันที่ 17 กุมภาพันธ์ ค.ศ. 1875 ณ โคเปนเฮเกน เป็นพระราชธิดาพระองค์ที่ 3 และพระองค์แรกในสมเด็จพระเจ้าเฟรเดอริกที่ 8 แห่งเดนมาร์ก และ สมเด็จพระราชินีลูอีสแห่งเดนมาร์ก โดยพระองค์ประสูติ ณ พระราชวังอมาเลียนบอร์ก โดยพระองค์ทรงเป็นพระราชนัดดาในสมเด็จพระเจ้าชาลล์ที่ 5 แห่งสวีเดน ฝ่ายพระราชมารดา
เสกสมรส.
เจ้าหญิงลูอีสทรงเสกสมรสกับเจ้าชายฟรีดริชแห่งเชาม์บวร์ค-ลิพเพอ เมื่อวันที่ 5 พฤษภาคม ค.ศ. 1896 ณ พระราชวังอมาเลียนบอร์ก ซึ่งเป็นสถานที่ประสูติของพระองค์ รับพระราชทานพระอิสริยยศที่ เจ้าหญิงแห่งชัมเบิร์ก-ลิพเพอ พระชายา โดยมีพระบุตร 3 พระองค์ดังนี้
โดยภายหลังการเสกสมรสนั้น ชีวิตคู่ของพระองค์ไม่ค่อยราบรื่นนักและระหองระแหงเป็นอย่างมาก โดยพระบุตรอาศัยอยู่กับพระสวามี ณ ราชอาณาจักรโบฮีเมีย เจ้าหญิงลูอีสจะเสด็จไปทรงเยี่ยมพระโอรส ธิดาและพระสวามี 2-3 ครั้งต่อปี โดย สมเด็จพระเจ้าเฟรเดอริกที่ 8 แห่งเดนมาร์ก พระราชบิดาจะเสด็จพระราชดำเนินทรงเยี่ยมพระราชนัดดาและพระชามาดา (ลูกเขย) ทุกครั้ง ภายหลังที่พระองค์สิ้นพระชนม์ พระสวามี ทรงเสกสมรสใหม่กับ เจ้าหญิงอ็องตัวแน็ตแห่งอันฮัลท์
สิ้นพระชนม์.
เจ้าหญิงลูอีส สิ้นพระชนม์เมื่อวันที่ 4 เมษายน ค.ศ. 1906 สิริพระชันษา 31 ปี โดย เจ้าชายวิลเลียมแห่งชัมเบิร์ก-ลิพเพอ ผู้เป็นพระสัสุระ (พ่อสามี) สิ้นพระชนม์ตามพระสุณิสาเพียง 5 ชั่วโมง โดยสาเหตุของการสิ้นพระชนม์เจ้าหญิงลูอีสเกิดจากการติดเชื้อในพระมัตถลุงค์ (สมอง) อย่างรุนแรง โดยสืบเนื่องมาจากพระองค์นั้นทรงจมน้ำในทะลสาบกับ เจ้าชายวิลเลียมแห่งชัมเบิร์ก-ลิพเพอ ในเขตพระราชวังของพระสวามี พระองค์ทรงประชวรและไม่หายไข้ จนนำไปสู่การสิ้นพระชนม์ พระองค์นั้นทรงเป็นพระราชบุตรพระองค์แรกของ สมเด็จพระเจ้าเฟรเดอริกที่ 8 แห่งเดนมาร์ก ที่สิ้นพระชนม์
เจ้าชายฟรีดริชแห่งเชาม์บวร์ค-ลิพเพอ

เจ้าชายฟรีดริชแห่งเชาม์บวร์ค-ลิพเพอ (30 มกราคม ค.ศ. 1868 - 12 ธันวาคม ค.ศ. 1945) เป็นเจ้าชายชาวเยอรมันและเป็นประมุขตระกูลนาโชดของราชวงศ์เชาม์บวร์ค-ลิพเพอ
พระประวัติ.
เจ้าชายฟรีดริชแห่งเชาม์บวร์ค-ลิพเพอ ประสูติเมื่อวันที่ 30 มกราคม ค.ศ. 1868 ณ ปราสาทรีโบริส ราชอาณาจักรโบฮีเมีย เป็นพระโอรสใน เจ้าชายวิลเลียมแห่งเชาม์บวร์ค-ลิพเพอ และ เจ้าหญิงบาทิลดิชแห่งอันฮัลท์-เดสซู
เสกสมรส.
พระองค์ทรงเสกสมรสครั้งแรกกับ เจ้าหญิงลูอีสแห่งเดนมาร์ก เมื่อวันที่ 5 พฤษภาคม ค.ศ. 1896 ณ พระราชวังอมาเลียนบอร์ก ซึ่งเป็นสถานที่ประสูติของพระชายา เจ้าหญิงลูอีสรับพระราชทานพระอิสริยยศที่ เจ้าหญิงแห่งเชาม์บวร์ค-ลิพเพอ พระชายา โดยมีพระบุตร 3 พระองค์ดังนี้
โดยภายหลังการเสกสมรสนั้น ชีวิตคู่ของพระองค์ไม่ค่อยราบรื่นนักและระหองระแหงเป็นอย่างมาก โดยพระองค์และพระบุตรอาศัยอยู่ ณ ราชอาณาจักรโบฮีเมีย เจ้าหญิงลูอีสจะเสด็จไปทรงเยี่ยมพระโอรส ธิดาและพระสวามี 2-3 ครั้งต่อปี โดย สมเด็จพระเจ้าเฟรเดอริกที่ 8 แห่งเดนมาร์ก พระสัสสุระ (พ่อตา) จะเสด็จพระราชดำเนินทรงเยี่ยมพระราชนัดดาทุกครั้ง ภายหลังที่เจ้าหญิงลูอีสพระองค์สิ้นพระชนม์จากพระอาการติดเชื้อในพระมัตถลุงค์ (สมอง) อย่างรุนแรงเนื่องมาจากการจมน้ำในทะเลสาบเขตพระราชวังของพระองค์พร้อมกับ เจ้าชายวิลเลียมแห่งเชาม์บวร์ค-ลิพเพอ พระบิดาที่สิ้นพระชนม์ตามหลังพระสุณิสาไปเพียง 5 ชั่วโมง พระองค์ก็ทรงเสกสมรสใหม่กับ เจ้าหญิงอ็องตัวแน็ตแห่งอันฮัลท์ เมื่อวันที่ 26 พฤษภาคม พ.ศ. 2452 มีพระบุตร 2 พระองค์ ดังนี้
ค็อนชตันทซ์

ค็อนชตันทซ์  เป็นเมืองในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่ทางตะวันตกสุดของทะเลสาบโบเดิน เป็นเมืองพรมแดนที่อยู่ติดกับประเทศสวิตเซอร์แลนด์ ค็อนชตันทซ์เป็นเมืองมหาวิทยาลัยอันเป็นที่ตั้งของมหาวิทยาลัยค็อนชตันทซ์ ซึ่งมีอายุกว่า 1,200 ปี